qundao/data-zh-poetry huggingface dataset:
哭王少文秀才
作者：徐熥
朝代：明

王郎本是大罗仙，暂谪人间二十年。一夜缑山仍控鹤，满天风露冷婵娟。去年春暮禁烟寒，把酒看花共倚栏。此日花开君不见，黄垆相隔路漫漫。龆龀能诗便有声，笔花长向梦中生。如今玉树埋黄土，谁继风流竹下盟。素笺如练墨如云，年少临池独有君。旧日兰亭今寂寞，不堪开箧见遗文。长吉当年赋玉楼，怜君犹少七春秋。伤心处处生悲感，何必山阳始泪流。绵绵幽恨几时销，金屋无缘贮阿娇。虚度春光二十载，看花不及咏桃夭。猿鸟声中昼掩扉，竹阴依旧故人非。思君忘却幽明隔，犹怪音书近日稀。一别黄泉路杳冥，愁云空锁草玄亭。即今风雨罗山夜，猿鸟哀呼不可听。魂魄悠悠到夜台，应知尘世不重来。从今绿玉斋前路，一任春风长碧苔。记得孤斋晚眺时，倚栏连袂共题诗。山中每到斜阳后，便觉伤心双泪垂。
哭王少文秀才·其一
作者：徐熥
朝代：明

王郎本是大罗仙，暂谪人间二十年。一夜缑山仍控鹤，满天风露冷婵娟。
哭王少文秀才·其七
作者：徐熥
朝代：明

猿鸟声中昼掩扉，竹阴依旧故人非。思君忘却幽明隔，犹怪音书近日稀。
哭王少文秀才·其三
作者：徐熥
朝代：明

龆龀能诗便有声，笔花长向梦中生。如今玉树埋黄土，谁继风流竹下盟。
哭王少文秀才·其九
作者：徐熥
朝代：明

魂魄悠悠到夜台，应知尘世不重来。从今绿玉斋前路，一任春风长碧苔。
哭王少文秀才·其二
作者：徐熥
朝代：明

去年春暮禁烟寒，把酒看花共倚栏。此日花开君不见，黄垆相隔路漫漫。
哭王少文秀才·其五
作者：徐熥
朝代：明

长吉当年赋玉楼，怜君犹少七春秋。伤心处处生悲感，何必山阳始泪流。
哭王少文秀才·其八
作者：徐熥
朝代：明

一别黄泉路杳冥，愁云空锁草玄亭。即今风雨罗山夜，猿鸟哀呼不可听。
哭王少文秀才·其六
作者：徐熥
朝代：明

绵绵幽恨几时销，金屋无缘贮阿娇。虚度春光二十载，看花不及咏桃夭。
哭王少文秀才·其十
作者：徐熥
朝代：明

记得孤斋晚眺时，倚栏连袂共题诗。山中每到斜阳后，便觉伤心双泪垂。
哭王少文秀才·其四
作者：徐熥
朝代：明

素笺如练墨如云，年少临池独有君。旧日兰亭今寂寞，不堪开箧见遗文。
哭盐官斯学上人
作者：徐熥
朝代：明

微尘元世界，师已厌微尘。满月初圆果，浮云易了身。昙花天外散，金骨塔中新。不作无生想，闻之应损神。
哭邵梦弼广文
作者：徐熥
朝代：明

云黯乌山旧草亭，抚床恸哭泪交零。百年天地收灵气，半夜词坛陨将星。挂壁哀弦今已断，隔邻长笛不堪听。茂陵死后多遗稿，剩有残编著汗青。赋就招魂竟莫还，天阍虎豹正当关。更无白日能回照，岂有金丹可驻颜。死后脩文居地下，生前遗墨在人间。青门皓首幽栖处，桂树萧条不忍攀。
哭邵梦弼广文·其一
作者：徐熥
朝代：明

云黯乌山旧草亭，抚床恸哭泪交零。百年天地收灵气，半夜词坛陨将星。挂壁哀弦今已断，隔邻长笛不堪听。茂陵死后多遗稿，剩有残编著汗青。
哭邵梦弼广文·其二
作者：徐熥
朝代：明

赋就招魂竟莫还，天阍虎豹正当关。更无白日能回照，岂有金丹可驻颜。死后脩文居地下，生前遗墨在人间。青门皓首幽栖处，桂树萧条不忍攀。
哭顾道行先生
作者：徐熥
朝代：明

谁谓江干别，竟成生死分。梨园翻薤露，苔馆閟萝云。地远讣难定，天高哭不闻。酬恩空一剑，何敢挂孤坟。
唐宫怨
作者：徐熥
朝代：明

一曲霓裳舞未休，月光如水上帘钩。梦回忽听笙歌沸，犹是华清夜打毬。
喜兴公弟游方广嵓归
作者：徐熥
朝代：明

犬吠竹间扉，游山客乍归。杖头岚翠在，衣上水帘飞。路入羚羊谷，舟停鸥鹭矶。惭余多胜具，此地却相违。
喜康元龙归自灵武
作者：徐熥
朝代：明

自逐征西府，空惊两鬓斑。尘沙过陇水，风雪度萧关。刁斗边城暗，烽烟戍垒閒。故园初下马，一剑在腰间。
喜微师自水西归
作者：徐熥
朝代：明

开士从何来，云自山中归。去住无定迹，有如閒云飞。随方皆净土，何处非禅机。城市虽红尘，不染静者衣。
喜林天懋至得家书
作者：徐熥
朝代：明

故人传信至，喜极却忘餐。虽有平安字，未开犹胆寒。算程何日寄，秉烛几回看。两月思乡泪，今宵应暂乾。
喜林逸民山人再至
作者：徐熥
朝代：明

相见各欢悲，风光异昔时。如何赤城客，又赴白云期。情以重来密，诗从别后奇。试看双鬓里，添得几茎丝。
喜果慧禅师见访
作者：徐熥
朝代：明

多年居古洞，偶尔到王城。老益禅心定，贫谙世谛轻。空犹嫌有相，火久断无明。再拜求真偈，流传度众生。
喝水岩赠瓢庵头陀
作者：徐熥
朝代：明

何年此卓锡，钟磬度昏朝。瀑水引归钵，茅庵结似瓢。蹑云双草屩，坐月一团焦。隔寺有禅侣，相寻不惮遥。
四月晦日邀屠田叔钱叔达陈彦宗陈汝翔王玉生陈惟秦陈幼孺王粹夫陈正夫曹能始林子真兴公弟西湖观竞渡分得寒字
作者：徐熥
朝代：明

高阁俯澄澜，湖光入座看。遥空箫管咽，夹水绮罗寒。笑语连天沸，呼声动地欢。扬旌过曲浦，挝鼓下惊湍。翠袖飘文楫，红标飐画栏。卧波苍甲偃，回棹玉鳞蟠。共听菱歌度，浑忘蓂叶残。土风争不禁，礼法醉犹宽。藉草情偏洽，迷花兴未阑。日斜游骑散，坠珥满江干。
回文诗
作者：徐熥
朝代：明

绿波回断港，青嶂荫孤村。谷萝开乱莽，汀浪浸疏园。
垂虹夜泊怀陈幼孺
作者：徐熥
朝代：明

吴江残露冷丹枫，万里还家叹转蓬。世路升沉同塞马，乡书寥落怨边鸿。舟移晚渡三更月，桥跨秋波百丈虹。犹忆当年分别处，征衣憔悴泣西风。
垂虹桥别顾学宪先生
作者：徐熥
朝代：明

垂虹桥畔水悠悠，无数青山起暮愁。桐叶战风惊远梦，芦花含月隐孤舟。吴江露下丹枫冷，震泽云寒白雁秋。此去风帆何处泊，相思明日隔沧洲。
塔岭道中
作者：徐熥
朝代：明

树老根盘郁，峰奇势不齐。单车穿宿莽，双巘夹清溪。古驿喧猿语，荒郊印虎蹄。王孙归未得，愁见草萋萋。
塞上曲
作者：徐熥
朝代：明

将军出北平，匈奴争遁走。鼓振天地昏，令出风雷吼。边霜裂旌旗，塞月寒刁斗。系俘受降城，屯兵井陉口。归来见至尊，自献单于首。
塞上逢故人
作者：徐熥
朝代：明

胡笳声正喧，一骑向秋原。偶尔闻乡语，因之伤旅魂。停鞭问姓氏，掩泪叙寒暄。未尽悲欢意，沙场日又昏。
塞下曲
作者：徐熥
朝代：明

沙碛风高敌骑侵，将军新战贺兰阴。塞霜晓角降王泪，汉月秋笳壮士心。刀上洗瘢青血冷，营前望气白光沉。旄头未落边烽急，肠断空闺戍妇砧。
壬辰除夕
作者：徐熥
朝代：明

人事悠悠岁月徂，堂前空对一灯孤。哀来瘦骨全如鹤，听得啼声半是乌。酹酒几回悲伏腊，称觞明日罢屠苏。春风不散终天恨，断尽柔肠泪欲枯。
夏日偶成柬惟秦
作者：徐熥
朝代：明

何方堪避暑，胜地觅清幽。坐选云边石，吟寻水畔楼。偏宜山友共，唯许野僧留。一日一丘壑，安閒直到秋。
夏日园居和兴公韵
作者：徐熥
朝代：明

荒园四面绿阴齐，菜甲纵横剩几畦。络架瓜藤青不断，亚檐柽叶翠难低。石堪清听敲灵壁，茶可消烦煮建溪。坐对博山香渐灭，数声归鸟过窗西。一条邛杖绕疏篱，正是閒行得句时。缚帚竹寻将槁叶，插瓶花爱半开枝。多情乳燕梁间垒，无意蜘蛛屋角丝。树影临窗遮欲尽，昼长真与睡相宜。
夏日园居和兴公韵·其一
作者：徐熥
朝代：明

荒园四面绿阴齐，菜甲纵横剩几畦。络架瓜藤青不断，亚檐柽叶翠难低。石堪清听敲灵壁，茶可消烦煮建溪。坐对博山香渐灭，数声归鸟过窗西。
夏日园居和兴公韵·其二
作者：徐熥
朝代：明

一条邛杖绕疏篱，正是閒行得句时。缚帚竹寻将槁叶，插瓶花爱半开枝。多情乳燕梁间垒，无意蜘蛛屋角丝。树影临窗遮欲尽，昼长真与睡相宜。
夏日园居柬履吉
作者：徐熥
朝代：明

山静晚凉初，僧寮寂不如。碍云嫌竹密，受月爱藤疏。茶熟焚香饮，诗成洗砚书。惟君知此况，愿数过吾庐。
夏日瀚上人过访
作者：徐熥
朝代：明

绿阴深处响新蝉，移得蒲团柳影边。数曲棋残天未暮，更烧山茗结清缘。
夏日灵山堂避暑
作者：徐熥
朝代：明

灌木阴中共倚栏，飞来苍翠落檐端。满林花雨诸天近，六月松风一座寒。鸟入乱云翻影灭，蝉当斜日送声残。相逢正有淹留兴，其奈疏钟报夜阑。
夏日白纻曲
作者：徐熥
朝代：明

绿池风来菡萏香，临流照影见妍妆。隔花忽听郎歌调，自取齐纨障巧笑。
夏日邀屠田叔使君佘宗汉明府闵寿卿柳陈父王献子钱叔达吴元瀚诸山人颜廷愉都护兴公舍弟避暑平远堂分得一先韵
作者：徐熥
朝代：明

借得琳宫结净缘，数声钟磬出诸天。龙江潮满千溪合，雉堞云开万井连。瀑布乱飞丹嶂雨，山衣同历翠微烟。莫言座上无丝竹，花外啼莺柳外蝉。
夏歌
作者：徐熥
朝代：明

朱夏日何长，采莲向南浦。妾心未剥莲，只在房中苦。
夕阳
作者：徐熥
朝代：明

羲驭难留忽已西，东山犹带一痕低。能催古寺疏钟起，渐听孤城画角齐。影入芦汀群雁落，光衔茅屋乱鸡栖。此时谁是销魂者，戍妇闺中最惨悽。
夜坐
作者：徐熥
朝代：明

空斋寒似水，独坐倍凄然。叶响林间雨，风声竹杪泉。应门双鹤睡，照佛一灯悬。暝色生萝径，飞来绝壑烟。
夜坐怀玉生
作者：徐熥
朝代：明

冷衾如水室如冰，未尽更筹欲尽灯。回首旧游多感慨，双双骑马戏金陵。疏林明月照匡床，一点孤灯泪万行。夜半顿忘人已别，诗成犹自问王郎。
夜坐怀玉生·其一
作者：徐熥
朝代：明

冷衾如水室如冰，未尽更筹欲尽灯。回首旧游多感慨，双双骑马戏金陵。
夜坐怀玉生·其二
作者：徐熥
朝代：明

疏林明月照匡床，一点孤灯泪万行。夜半顿忘人已别，诗成犹自问王郎。
夜宿焦山赠道林上人
作者：徐熥
朝代：明

鹫岭傍龙宫，慈帆但信风。悬灯孤嶂里，洗衲乱流中。山静云归锡，湖平月印空。道林名不沗，禅理似支公。
夜泊即事
作者：徐熥
朝代：明

夜静停舟傍水湄，隔舟人语许多时。起来试倚篷窗听，尽是思乡怨别离。
夜闻吴女诵经
作者：徐熥
朝代：明

佳人何意悟禅那，夜诵金经数百过。窈窕相中疑大士，妖浮声里半弥陀。还于女伴歌吟懒，自与尼师结拜多。谩道西邻归彼岸，此生无计渡恒河。
夜雨
作者：徐熥
朝代：明

客路逢秋梦易醒，空江烟雨晚冥冥。数声夜半孤篷外，不似高斋竹里听。
天圣寺
作者：徐熥
朝代：明

高阁对诸峰，禅关入乱松。断碑留赑屃，古殿错蛟龙。尘静难侵佛，林疏不碍钟。潇湘图满壁，彤管有遗踪。
天津道中怀王玉生
作者：徐熥
朝代：明

老向郊原受一廛，村中幽事总堪怜。园栽桑柘同韦曲，坞筑辛夷学辋川。花下笔床临粉本，松间茶鼎扇青烟。自从南北风尘远，不到东山又几年。
天游观
作者：徐熥
朝代：明

高台独上翠千重，吹散岚烟有铁龙。地种三花元汉畤，门扃五粒是秦封。云边螺髻层层结，雨后蛾眉点点浓。倚遍危阑遥极目，九环衣带束芙蓉。
太白酒楼
作者：徐熥
朝代：明

太白久不返，酒楼犹未倾。当年聊一醉，千载仰高名。隔岸围山色，凭栏到水声。风流无贺监，过客若为情。
失剑
作者：徐熥
朝代：明

恩雠俱未报，失去竞何心。难将延陵剑，不及少原簪。
夹浦桥感旧寄谢在杭
作者：徐熥
朝代：明

夹浦桥西芳草新，当时此地共迷津。年来买遍松陵棹，犹是江边失路人。
女冠还俗
作者：徐熥
朝代：明

愁戴黄冠老此身，芳心难禁黛眉颦。且抛王母当年约，去了萧郎宿世因。斗帐自今开甲乙，星坛谁复守庚申。几回却笑巫山女，云雨空为梦里人。
妾薄命
作者：徐熥
朝代：明

南国有佳人，容华世莫比。嫁与东邻儿，愿言结生死。良人轻别离，匆匆辞故里。朝醉阊阖门，暮宿长安市。新爱移平生，恩情付流水。欲促远人归，裁书寄双鲤。遗之同心结，兼以合欢被。人匪金石坚，容颜何足恃。天涯君不归，河清难再俟。
姑苏怀古
作者：徐熥
朝代：明

秋风吹送木兰桡，无那愁心逐暮潮。响屧廊中歌舞散，姑苏台上鹿麋骄。东吴霸气今俱尽，西子香魂不可招。半夜乌啼钟欲动，无情明月照枫桥。
姑苏怀郑翰卿
作者：徐熥
朝代：明

十年踪迹遍天涯，散尽黄金满狭斜。庄舄岂能忘越国，莫愁原自属卢家。孤莺白岳啼衰柳，匹马青楼过落花。日暮思君心独远，片帆江上阻蒹葭。
娄江哭王太常敬美先生
作者：徐熥
朝代：明

箕尾骑来历几秋，招魂恸哭过西州。云飞澹圃愁无色，水到娄江咽不流。宝剑此时悬季子，明珠何地报隋侯。丘山零落空华屋，徒抱人琴痛未休。
子夜歌
作者：徐熥
朝代：明

牵丝嫌干断，求藕恨泥深。风吹菡萏折，那得见莲心。篱外种都梁，篱内种黄檗。虽是爱他香，篱心苦难说。芙蓉面可怜，卷施心不死。红豆落深坑，到底相思子。锦帐覆雕床，银钩宛相向。何时得见郎，钩起合欢帐。乱却曲中心，只为音徽误。郎来续旧弦，知移何雁柱。采桑饲春茧，叶稀蚕不饱。一茧着欢衣，与欢绵太少。
子夜歌·其一
作者：徐熥
朝代：明

牵丝嫌干断，求藕恨泥深。风吹菡萏折，那得见莲心。
子夜歌·其三
作者：徐熥
朝代：明

芙蓉面可怜，卷施心不死。红豆落深坑，到底相思子。
子夜歌·其二
作者：徐熥
朝代：明

篱外种都梁，篱内种黄檗。虽是爱他香，篱心苦难说。
子夜歌·其五
作者：徐熥
朝代：明

乱却曲中心，只为音徽误。郎来续旧弦，知移何雁柱。
子夜歌·其六
作者：徐熥
朝代：明

采桑饲春茧，叶稀蚕不饱。一茧着欢衣，与欢绵太少。
子夜歌·其四
作者：徐熥
朝代：明

锦帐覆雕床，银钩宛相向。何时得见郎，钩起合欢帐。
孙子长居湖上别业却寄
作者：徐熥
朝代：明

西湖水色碧连天，湖上幽栖地自偏。远寺钟声明月夜，隔林樵唱夕阳边。行当花径常逢鹿，坐向柽阴独听蝉。闻说荒郊少人迹，与谁同泛钓鱼船。
孝友堂慈竹歌为张稚通赋
作者：徐熥
朝代：明

主人家在苕溪曲，不种奇花种脩竹。客来看竹问何名，主人竹下吞声哭。自言此竹生质奇，不产终南非嶰谷。物性能同慈母心，龙孙爱护知寒燠。谁移此竹种庭阶，老母当年手自栽。已看翠色凌萱草，自有清阴覆绿苔。老母辞堂今几载，此竹青青犹未改。黄土年来上板舆，红尘久已生莱綵。可怜母逝竹空存，见竹还思慈母恩。主人一语一呜咽，座客闻之皆断魂。从今品竹修新谱，不独湘江有泪痕。
客中寒食
作者：徐熥
朝代：明

去岁燕山道，今朝剑水滨。如何两寒食，俱作异乡人。
客中忆惟起惟扬弟
作者：徐熥
朝代：明

谁怜岁晚滞征途，无那离心满五湖。花外烟霞双屐冷，竹中风雨一灯孤。断猿叫月朝归峡，孤雁啼霜夜入芦。忆汝松窗读周易，莫教三径易荒芜。
客中感秋呈王德载卢子明柳陈甫诸公
作者：徐熥
朝代：明

他乡为客长离忧，一夜新寒感敝裘。对酒正当桑落后，思家偏向雁来秋。白门月冷砧初断，淮水霜深叶自流。不是天涯有知己，萍踪那得久淹留。
客中赠别
作者：徐熥
朝代：明

吴姬把酒唱离歌，一片愁心奈别何。莫怪相看频下泪，江南春色已无多。
客中送人之粤西
作者：徐熥
朝代：明

客路相逢各断肠，明朝身在瘴云乡。荒原野店无人住，古木萧萧空夕阳。
客中除夕闻钟
作者：徐熥
朝代：明

客路当除夕，凄凉倍忆家。钟声何太急，断送旧年华。为客他乡暮，钟声出晓云。可怜今岁里，只此一回闻。
客中除夕闻钟·其一
作者：徐熥
朝代：明

客路当除夕，凄凉倍忆家。钟声何太急，断送旧年华。
客中除夕闻钟·其二
作者：徐熥
朝代：明

为客他乡暮，钟声出晓云。可怜今岁里，只此一回闻。
宫人斜
作者：徐熥
朝代：明

春雨春风粉黛销，谁怜黄土葬妖娇。墓门幸与诸陵近，夜夜香魂不寂寥。
宫怨
作者：徐熥
朝代：明

金锁重封院宇深，銮舆消息总沉沉。君王何处看歌舞，负却长门夜夜心。遥闻玉辇过昭阳，歌吹声中欲断肠。一闭深宫经十载，梦魂无自识君王。
宫怨·其一
作者：徐熥
朝代：明

金锁重封院宇深，銮舆消息总沉沉。君王何处看歌舞，负却长门夜夜心。
宫怨·其二
作者：徐熥
朝代：明

遥闻玉辇过昭阳，歌吹声中欲断肠。一闭深宫经十载，梦魂无自识君王。
宫词
作者：徐熥
朝代：明

忽听昭阳歌吹声，倚栏无语不胜情。青青长信宫前草，尽是銮舆去后生。
宫词
作者：徐熥
朝代：明

翡翠衾寒晓漏迟，博山香烬夜何其。起来试揭珠帘看，月在梨花第一枝。莫怨銮舆宠幸稀，九重天子正宵衣。云和一曲閒清昼，乳燕帘前作对飞。
宫词·其一
作者：徐熥
朝代：明

翡翠衾寒晓漏迟，博山香烬夜何其。起来试揭珠帘看，月在梨花第一枝。
宫词·其二
作者：徐熥
朝代：明

莫怨銮舆宠幸稀，九重天子正宵衣。云和一曲閒清昼，乳燕帘前作对飞。
宿云窝赠林熙吉
作者：徐熥
朝代：明

吾党有一士，结茅岘山麓。庭前罗异卉，屋后绕脩竹。托迹在岩丘，结交尽麋鹿。水石同弟昆，农桑课童仆。时为梁父吟，閒取离骚读。服食惯参苓，往来狎绮角。能忘朝市喧，不与世情逐。谁知锦水滨，却有愚公谷。朴被时一来，同抱孤云宿。
宿云窝赠陈司马
作者：徐熥
朝代：明

清溪九曲即蓬壶，何用遥寻五岳图。幽壑半开新净室，秘书还看旧阴符。鹓鸾班里多年别，鸡犬云中几日驱。重住云窝缘不偶，前身或恐是丹枢。
宿冲祐观
作者：徐熥
朝代：明

风灯零落夜钟残，数卷玄经掩不看。药采刀圭还玉液，火留文武养金丹。瑶池月满鸾笙杳，石榻云深蝶梦寒。断尽世缘须及早，肯将白发戴黄冠。
宿华严阁
作者：徐熥
朝代：明

万仞岩中隐化城，倚栏遥望暮云平。断桥残雪寒山影，绝磴凄风晚磬声。坐对水帘尘虑远，眠当石榻梦魂清。因兹悟得西来意，欲向空门了此生。
宿接笋峰道院
作者：徐熥
朝代：明

绝壁悬厓入杳冥，丹房长借白云扃。地分六曲成三岛，台耸千层礼七星。暮霭晴飞岩瀑翠，秋烟寒隐石灯青。一声独鹤醒残梦，卧听黄庭半部经。
宿林熙工面壁洞
作者：徐熥
朝代：明

精舍锦溪东，依然梵宇同。一灯禅榻寂，孤磬世缘空。花散诸天雨，松生万壑风。池光与月色，相对意无穷。古洞傍岩阴，烟萝一径深。白云皆幻迹，碧草自禅心。日午风幡影，月明霜磬音。已空人我相，任是世人寻。
宿林熙工面壁洞·其一
作者：徐熥
朝代：明

精舍锦溪东，依然梵宇同。一灯禅榻寂，孤磬世缘空。花散诸天雨，松生万壑风。池光与月色，相对意无穷。
宿林熙工面壁洞·其二
作者：徐熥
朝代：明

古洞傍岩阴，烟萝一径深。白云皆幻迹，碧草自禅心。日午风幡影，月明霜磬音。已空人我相，任是世人寻。
宿界河驿梦从许灵长索书兰亭记
作者：徐熥
朝代：明

折柳都门路遂分，故人回首隔烟云。不知此别千馀里，犹乞兰亭学右军。
宿邓汝高竹林山庄
作者：徐熥
朝代：明

群峰回合树苍苍，一径云阴散夏凉。荒坂牛羊归暮霭，比邻鹅鸭睡斜阳。竹当疏槛常流翠，花落清溪不断香。晏坐山中屏尘虑，今宵如宿辋川庄。
宿陈七吸江亭
作者：徐熥
朝代：明

高谈当子夜，人世几今宵。共步芦中月，因歌竹外桥。孤琴清澹露，寒磬落归潮。此地堪栖隐，频来岂用招。
宿鼓子峰道院
作者：徐熥
朝代：明

芒鞋历遍翠微巅，脩竹阴中别有天。洞隐黄冠皆净侣，岩封白骨尽飞仙。石当隙处精庐搆，路到穷时栈道悬。夜静焚香同礼拜，步虚声散一炉烟。
宿鼓山寺方丈
作者：徐熥
朝代：明

维摩丈室绝尘氛，坐对珠龛演梵文。松际窥人孤嶂月，山中留客半床云。疏钟出寺过林隐，怪鸟啼春彻夜闻。真性由来爱空寂，名香亲向殿前焚。孤峰天畔削芙蓉，入夜遥看紫翠重。一片禅心千涧水，五更尘梦数声钟。云生净土龙归钵，露冷空坛鹤唳松。借宿僧寮经几载，苍苔埋却旧游踪。
宿鼓山寺方丈·其一
作者：徐熥
朝代：明

维摩丈室绝尘氛，坐对珠龛演梵文。松际窥人孤嶂月，山中留客半床云。疏钟出寺过林隐，怪鸟啼春彻夜闻。真性由来爱空寂，名香亲向殿前焚。
宿鼓山寺方丈·其二
作者：徐熥
朝代：明

孤峰天畔削芙蓉，入夜遥看紫翠重。一片禅心千涧水，五更尘梦数声钟。云生净土龙归钵，露冷空坛鹤唳松。借宿僧寮经几载，苍苔埋却旧游踪。
寄刘季德
作者：徐熥
朝代：明

故人踪迹久相违，何事犹然一布衣。九鲤烟霞归草屩，五羊山水寄金徽。竹期王子重来看，花向刘郎别后飞。千里停云情不浅，秋风莫遣雁鸿稀。
寄刘季德
作者：徐熥
朝代：明

落日催归马，离心寄酒尊。一从分手后，风雨闭柴门。
寄别幼孺次来韵
作者：徐熥
朝代：明

故国青山又远违，怀人空有梦魂飞。猿当暮雨声偏惨，雁到秋风影尚稀。一夜思乡华发变，中年为客壮心微。竹林此日无多侣，莫向山中厌布衣。
寄吴叔嘉
作者：徐熥
朝代：明

当年岁晚过江都，闻说相如渴未苏。作客生涯云共薄，怀人愁绪月同孤。秋风茂苑閒清昼，春雨荒城长绿芜。遥想登楼定怀土，梦魂夜夜到勾吴。
寄夏玄成
作者：徐熥
朝代：明

故人别后忽经年，闻道衡门尚草玄。隋苑花明高士宅，广陵涛满孝廉船。一双屐齿春云外，两地离心夕照边。夜夜江南梦江北，芜城风雨柳塘烟。
寄弟
作者：徐熥
朝代：明

春风送客翻愁客，客路逢春不当春。寄语莺声休便老，天涯犹有未归人。
寄张成叔
作者：徐熥
朝代：明

杯酒片时亲，都亭各问津。玉河堤畔柳，又见一回新。月冷闽天梦，花明越峤春。闻君庐墓侧，白兔向人驯。
寄怀李惟顺赞府
作者：徐熥
朝代：明

岩邑萧条早闭关，翠屏高映讼庭间。官同潘县栽花至，客到龙门御李还。衙听孤莺声共放，吏兼双鹤影俱閒。琴床一曲停流水，又对青娥画远山。
寄怀瀚公
作者：徐熥
朝代：明

逆旅裁书问道安，故园明月几回看。身閒对客题诗易，岁俭逢人乞米难。风动空山孤锡响，霜深禅榻衲衣寒。知师不作天涯梦，长夜忘眠坐戒坛。
寄怀陈伯孺
作者：徐熥
朝代：明

六溪疏柳几条斜，不异柴桑处士家。日午山窗书薤叶，春深江阁画梅花。邻庄与弟同渔猎，古寺寻僧共结跏。独有故人伤远别，年年衰鬓客京华。
寄怀黄道晦
作者：徐熥
朝代：明

各送皆先别，君留更一宵。江头两分手，相对各魂销。南望驿楼远，北看帆影遥。折来亭畔柳，此日定萧条。长贫家累少，有道世缘轻。山许高人占，田归别主耕。老惟安落魄，隐不爱虚名。下榻怜吾弟，秋来几到城。
寄怀黄道晦·其一
作者：徐熥
朝代：明

各送皆先别，君留更一宵。江头两分手，相对各魂销。南望驿楼远，北看帆影遥。折来亭畔柳，此日定萧条。
寄怀黄道晦·其二
作者：徐熥
朝代：明

长贫家累少，有道世缘轻。山许高人占，田归别主耕。老惟安落魄，隐不爱虚名。下榻怜吾弟，秋来几到城。
寄惟起弟
作者：徐熥
朝代：明

别来音信稀，忆汝忽沾衣。细雨孤帆远，长天一雁微。魂随青嶂断，梦与白云违。明岁黄花节，知余归未归。
寄旷上人
作者：徐熥
朝代：明

瓢笠何年住化城，闭关跏坐梦魂清。双双月下浮屠影，夜夜云间断磬声。悟彻空花诸相灭，翻残贝叶一灯明。几时结得东林社，共證菩提了此生。
寄朱善侯秀才
作者：徐熥
朝代：明

虽然盖未倾，年少即闻名。才似王文考，狂如祢正平。鸡坛盟越国，龙剑出丰城。自有惊人语，看君时一鸣。
寄李惟实
作者：徐熥
朝代：明

岭南多畸人，李君称俶傥。神锋既俊逸，胸怀尤爽朗。弱冠奋青云，声华满天壤。诗宗大历前，文轶班扬上。足迹半四方，游道渐以广。倾盖在都门，投分慰心赏。敝帚安足珍，乃获千金享。易水赋离歌，中心发悲怆。归卧空山中，犹作真人想。
寄林去疾
作者：徐熥
朝代：明

相闻十馀载，相隔三百里。君瞻鳌顶云，我梦鲤湖水。何以赠所欢，因风寄兰芷。
寄王百谷
作者：徐熥
朝代：明

三载吴门两见君，别来相忆倍殷勤。梦回半偈庵前月，望断姑苏台上云。赤牍此时凭雁足，黄庭何日换鹅群。先人墓所丰碑在，应赖邯郸绝代文。
寄王震甫
作者：徐熥
朝代：明

三年巴蜀客，万里故人心。若比瞿塘水，思君应更深。
寄答沈从先
作者：徐熥
朝代：明

海国秋高一雁轻，题书千里见交情。鹿门君已逃踪迹，鹤市谁能识姓名。玄草谩忧瓿上覆，彩花长向笔中生。浅才何敢当皇甫，欲序三都愧未成。
寄衣曲
作者：徐熥
朝代：明

流黄机上鸳鸯锦，明灭疏灯照孤枕。空闺冷月自娟娟，绝塞金风何凛凛。起视明河漏已残，沙场遥望路漫漫。罗帏锦帐人何在，毳幕毡裘地更寒。手剔残灯取刀尺，制得征衣寄征客。去年寄去无回音，此日无由识宽窄。宽窄如今未可知，几回欲剪又迟疑。金刀未下肠先断，弱线初缝泪自垂。泪垂点点俱成血，污在征衣不能灭。殷勤为拭衣上痕，恐令孤客添愁绝。掩泪裁衣远寄将，妾身不及此衣裳。衣裳犹得亲君体，贱妾空居天一方。
寄许灵长
作者：徐熥
朝代：明

年来何处寄行踪，闻在吴山第一峰。古洞烟霞生薜荔，寒窗风雨泣芙蓉。万家灯影千村月，半夜歌声满寺钟。几度思君劳梦寐，钱唐江上水重重。
寄谭忠卿比部
作者：徐熥
朝代：明

清时才子赋怀沙，抗疏归来发未华。粉署一官淹组绶，青衫双泪怨琵琶。杼投慈母缘忧国，环赐明君定起家。却爱衡门当庾岭，相思不用寄梅花。
寄赠屠长卿仪部
作者：徐熥
朝代：明

姓名曾注玉皇家，吸尽遥天五色霞。一点真阳封土釜，六时神水转河车。黄冠长日居蓬岛，紫气中宵隔若耶。莫道相逢期太晚，于今佳谶有龙沙。一区长傍鉴湖边，坐对三花九品莲。家散黄金惟塑佛，诗成白雪半游仙。栖禅净室云堪卧，驭气遥空电可鞭。他日从君无别语，祗应同證大因缘。
寄赠屠长卿仪部·其一
作者：徐熥
朝代：明

姓名曾注玉皇家，吸尽遥天五色霞。一点真阳封土釜，六时神水转河车。黄冠长日居蓬岛，紫气中宵隔若耶。莫道相逢期太晚，于今佳谶有龙沙。
寄赠屠长卿仪部·其二
作者：徐熥
朝代：明

一区长傍鉴湖边，坐对三花九品莲。家散黄金惟塑佛，诗成白雪半游仙。栖禅净室云堪卧，驭气遥空电可鞭。他日从君无别语，祗应同證大因缘。
寄邓德咸明府
作者：徐熥
朝代：明

一代风流墨绶郎，几年为政似庚桑。居官共号神明宰，判事多成急就章。滩送九龙来廨宇，庭留双鹤守琴床。春光莫羡河阳暖，六月还飞白简霜。
寄长溪史使君德明
作者：徐熥
朝代：明

少年作郡到长溪，五马时从柳外嘶。官舍鸟啼春寂寂，公庭吏散草萋萋。山城夜月闻弦诵，瘴海秋风绝鼓鼙。日向习家池上醉，儿童争唱白铜鞮。
寄闵寿卿山人
作者：徐熥
朝代：明

去岁逢君浮玉山，江风飒飒吹离颜。今岁重过扬子渡，烟波咫尺难相遇。铁瓮城头一唤君，江声汹涌那能闻。寸心强对南徐月，双眼徒瞻北固云。此生应叹交欢浅，日日思君长展转。几回飞梦到君傍，江水茫茫空断肠。
寄陆无从
作者：徐熥
朝代：明

江北江南一水分，尺书无计寄殷勤。芜城草色愁中远，扬子涛声梦里闻。二十四桥孤嶂月，五千里路万山云。相思何处堪惆怅，几树璚花对夕曛。
寄陈子卿
作者：徐熥
朝代：明

萋萋芳草满汀洲，为念王孙独倚楼。易水悲风孤客泪，潞河寒雨一归舟。征途入夜劳乡梦，野店逢春忆旧游。献赋不须嗟未达，于今世路总悠悠。
寄陈平夫
作者：徐熥
朝代：明

闻说清溪上，经年但索居。诗因閒转废，交到老偏疏。酒癖难全减，雄心可便除。灯前思旧好，空检往来书。
寄题朗公宝函楼
作者：徐熥
朝代：明

一瓢一钵一经函，幡影灯光对佛龛。百尺楼中皆净土，莲花千叶坐瞿昙。
寄题林晋伯别墅
作者：徐熥
朝代：明

夫子且遁世，结庐居青门。鸣泉泻悬崖，山光当层轩。澹澹云影疏，谡谡松声繁。林密失寒燠，山深忘朝昏。薄田足禾黍，幽涧多芳荪。柴门瞰清溪，一径通花源。时时命小舟，去去过前村。惬此丘中赏，忘彼朝市喧。伊余秉微尚，委怀在丘园。安得相比邻，长啸醉山樊。
寄题邓国弼贮青亭
作者：徐熥
朝代：明

烟霞处处深，紫翠满遥岑。夜静松分籁，天凉竹送阴。野麇随独往，山鸟荅閒吟。古木苍苍色，居人指邓林。
寄题郭张虚香雪斋
作者：徐熥
朝代：明

高斋遥散白氤氲，历乱梅花到处闻。一笛残魂千树雪，半窗疏影满林云。寒生姑射仙人梦，香借孤山处士坟。何物江南堪寄远，年年春色倍思君。
寄黄白仲
作者：徐熥
朝代：明

家在西湖第几峰，白云无数水重重。鸟啼花落春光暮，同听南屏寺里钟。
寒食日熙吉玉生惟秦振狂伯孺少文集绿玉斋
作者：徐熥
朝代：明

佳节逢寒食，孤斋聚德星。谈应同稷下，会可比兰亭。粥煮杨花白，尊浮竹叶青。春光能有几，取醉莫教醒。
寒食日陈汝大园亭看海棠
作者：徐熥
朝代：明

寒食东风到舞筵，海棠开遍艳阳天。银罂杏酪香同饱，画架榴裙血并鲜。带雨花神娇欲泣，怯寒妃子醉无眠。夜深莫更移灯看，今日山厨未有烟。
寒食郊行伤少文
作者：徐熥
朝代：明

春风羸马出郊坰，忽忆心知涕泪零。最是无情坟上草，年年寒食自青青。
对月荅邓汝高
作者：徐熥
朝代：明

共对秋山月影寒，尊前莫惜尽馀驩。不知故国秋山月，能得尊前几度看。
对月迟王元直不至
作者：徐熥
朝代：明

孤馆寂无人，寒威满林樾。天长雁影迟，露冷蛩声歇。当尊翠霭深，倚杖苍苔滑。故人期不来，惆怅花间月。
对镜
作者：徐熥
朝代：明

前路虚名未可期，晓来临镜不胜悲。无情最是双青鬓，岂待名成始有丝。
对雨
作者：徐熥
朝代：明

寒窗一夜雨，山色几重青。会得静中意，焚香看道经。
寻和叔道士不遇
作者：徐熥
朝代：明

暂去朝元出翠微，红尘何处染绡衣。鸾传紫府书频至，鹤带青城箭未归。六甲风雷坛下守，半空日月鼎中飞。石函留得龙沙谶，莫道蓬壶会面稀。
寻汪尧卿不遇
作者：徐熥
朝代：明

落叶苍苔满径幽，怀人空对秣陵秋。秦淮渡口无踪迹，一日看花十四楼。
寿大司马吴公
作者：徐熥
朝代：明

班缀鹓鸾爵上公，鼎烹龙虎貌还童。铁冠曾执三湘宪，铜柱犹存五岭功。曳处履声为赤舄，悬来弧影是彤弓。渭滨未许长垂钓，闻说君王正梦熊。进贤冠换七星冠，箧里阴符不再看。上帝久颁书玉检，先皇曾赐露金盘。白蒙头上应还黑，赤在心中已是丹。借得方平壶十二，更于今夕献瑶坛。
寿大司马吴公·其一
作者：徐熥
朝代：明

班缀鹓鸾爵上公，鼎烹龙虎貌还童。铁冠曾执三湘宪，铜柱犹存五岭功。曳处履声为赤舄，悬来弧影是彤弓。渭滨未许长垂钓，闻说君王正梦熊。
寿大司马吴公·其二
作者：徐熥
朝代：明

进贤冠换七星冠，箧里阴符不再看。上帝久颁书玉检，先皇曾赐露金盘。白蒙头上应还黑，赤在心中已是丹。借得方平壶十二，更于今夕献瑶坛。
寿李司理
作者：徐熥
朝代：明

曾将词赋冠明廷，断狱年来动引经。德比于公高汉室，名同小陆起华亭。寿筵犹献长生缕，海国争看执法星。何必西岩采三秀，郡斋瑶草自青青。鹤吹飘飖下九天，共看良吏是神仙。朝来拄笏心如水，夏至悬弧日似年。函谷他时生紫气，长庚此夜应青莲。遥知卧理还多暇，注得参同有几篇。
寿李司理·其一
作者：徐熥
朝代：明

曾将词赋冠明廷，断狱年来动引经。德比于公高汉室，名同小陆起华亭。寿筵犹献长生缕，海国争看执法星。何必西岩采三秀，郡斋瑶草自青青。
寿李司理·其二
作者：徐熥
朝代：明

鹤吹飘飖下九天，共看良吏是神仙。朝来拄笏心如水，夏至悬弧日似年。函谷他时生紫气，长庚此夜应青莲。遥知卧理还多暇，注得参同有几篇。
寿林天懋母黄太夫人
作者：徐熥
朝代：明

百斛璚浆满玉壶，寿筵犹进大官厨。堂前宾客皆鹓侣，膝下郎君是凤雏。重见封章传内使，又看书信寄麻姑。傍人莫问千秋算，五岳长存海不枯。仙衣初剪紫霞绡，镜里霜鬟尚未凋。贤媛正宜参八座，殊恩今已锡三朝。吹从玄鹤空中度，书寄青鸾海上遥。多少翟公门下客，纷纷犹进白云谣。
寿林天懋母黄太夫人·其一
作者：徐熥
朝代：明

百斛璚浆满玉壶，寿筵犹进大官厨。堂前宾客皆鹓侣，膝下郎君是凤雏。重见封章传内使，又看书信寄麻姑。傍人莫问千秋算，五岳长存海不枯。
寿林天懋母黄太夫人·其二
作者：徐熥
朝代：明

仙衣初剪紫霞绡，镜里霜鬟尚未凋。贤媛正宜参八座，殊恩今已锡三朝。吹从玄鹤空中度，书寄青鸾海上遥。多少翟公门下客，纷纷犹进白云谣。
寿车郡公
作者：徐熥
朝代：明

铜虎分来向海滨，玉皇香案记前身。采将瑶草三山秀，种得甘棠一郡春。天上紫鸾扶绛节，云中白鹿驾朱轮。寿筵不用蟠桃荐，丹荔冰盘色正新。
寿雪浪禅师九月九日五十初度
作者：徐熥
朝代：明

祗林遥见白毫光，发祝多年尚未苍。菩萨应期生下土，圣人此日出西方。阶前记腊松长在，座上拈花菊正香。一自九龙仍吐水，从今浴佛说重阳。
将别幼孺
作者：徐熥
朝代：明

离人元作恶，况复是心知。预洒临岐泪，各抄同赋诗。分襟愁路促，恋别愿舟迟。童仆追随久，犹能相向悲。
将发芋江别惟起惟扬二弟
作者：徐熥
朝代：明

霜落乌啼半上潮，江头那忍解兰桡。已悲去路关山远，况复归期岁月遥。衰鬓依人愁冉冉，荒年为客橐萧萧。他时两地同相忆，记得离筵是此宵。
将至武夷
作者：徐熥
朝代：明

莫谓仙源近，舟回路几重。他山苦相蔽，不见大王峰。
将赴京作
作者：徐熥
朝代：明

北望幽燕欲断魂，留连未忍别家园。直须三径秋光老，开尽黄花始出门。
小桃源呈吴元瀚陈惟秦江仲鱼
作者：徐熥
朝代：明

山转溪回一径斜，半栽桑柘半桃花。何年共结茅茨隐，添得人烟三两家。
小箬溪怀邵梦弼
作者：徐熥
朝代：明

当年此地共扬舲，一入泉台竟不醒。墓上白杨今老大，江头古木自青青。
少年行
作者：徐熥
朝代：明

骏马千金买，银鞍锦障泥。未谙边塞苦，日日玉楼嘶。
屠田叔使君枉过兼惠藏书赋谢
作者：徐熥
朝代：明

艺苑相闻十载馀，应知名下定无虚。不拘世路寻常礼，还赠人间未有书。草泽敢当高士榻，蓬门终碍使君车。自惭巴曲非同调，空枉干旄问索居。
屠田叔雨中过酌草堂分得穷字
作者：徐熥
朝代：明

谁谓诸侯贵，来过一亩宫。天低峰影逼，云耗雨声穷。残溜虚檐滴，新苔怪石蒙。惭无池馆胜，不敢醉山公。
山中
作者：徐熥
朝代：明

散步入空林，斜阳满山麓。四顾寂无人，蝉声出修竹。
山中古庙
作者：徐熥
朝代：明

山深香火微，庙宇冷斜晖。壁古龙蛇暗，厨荒鼠雀饥。岁时村妇拜，水旱土人祈。箫鼓田间过，知为祭赛归。一路人烟绝，空山见古坛。鼎存周款识，像塑汉衣冠。鸟迹残碑篆，虬枝老树蟠。可怜年代久，风雨庙门寒。古庙白云边，神妆尚俨然。灵应山鬼托，龛任野狐眠。开刱知何代，销沉不计年。居民流窜尽，累岁断香烟。
山中古庙·其一
作者：徐熥
朝代：明

山深香火微，庙宇冷斜晖。壁古龙蛇暗，厨荒鼠雀饥。岁时村妇拜，水旱土人祈。箫鼓田间过，知为祭赛归。
山中古庙·其三
作者：徐熥
朝代：明

古庙白云边，神妆尚俨然。灵应山鬼托，龛任野狐眠。开刱知何代，销沉不计年。居民流窜尽，累岁断香烟。
山中古庙·其二
作者：徐熥
朝代：明

一路人烟绝，空山见古坛。鼎存周款识，像塑汉衣冠。鸟迹残碑篆，虬枝老树蟠。可怜年代久，风雨庙门寒。
山园杂兴
作者：徐熥
朝代：明

信步荒园日几回，秋风吹老壁间苔。浇花正怪儿童懒，忽见松阴片雨来。
山居四时词
作者：徐熥
朝代：明

楼外桃飘红雨，阶前苔绣青毡。燕影差池似剪，莺声睍睆如弦。乱蝉争噪高柳，倦鸟独栖古篁。新茗半瓯睡起，枯棋一局斜阳。天末金风荐爽，夜深玉露生寒。黄菊含苞欲吐，芙蓉褪粉将残。墙北梅枝破玉，地中葭管飞灰。炉烬呼童续火，雪深邀客衔杯。
山居四时词·其一
作者：徐熥
朝代：明

楼外桃飘红雨，阶前苔绣青毡。燕影差池似剪，莺声睍睆如弦。
山居四时词·其三
作者：徐熥
朝代：明

天末金风荐爽，夜深玉露生寒。黄菊含苞欲吐，芙蓉褪粉将残。
山居四时词·其二
作者：徐熥
朝代：明

乱蝉争噪高柳，倦鸟独栖古篁。新茗半瓯睡起，枯棋一局斜阳。
山居四时词·其四
作者：徐熥
朝代：明

墙北梅枝破玉，地中葭管飞灰。炉烬呼童续火，雪深邀客衔杯。
山居杂兴
作者：徐熥
朝代：明

雨后空山剥啄无，满阶苔色绣氍毹。开门忽讶新痕破，知是双双过鹤雏。呼童洗砚写黄庭，手自摩挲旧日铭。渐露满池鸲鹆眼，犹馀残绣上金星。桐阴如盖午风凉，沉水香消白昼长。触手残编随意看，一时书卷乱堆床。几年心与世缘疏，独有雕虫癖未除。赋就一篇诗得意，人来喜向扇头书。为耽禅悦久皈依，饭贮山瓢施鸟饥。总是道人机事息，近前饮啄不惊飞。林深无数鸟争啼，独立花间自品题。毕竟流莺声第一，画楼东畔柳阴西。云边松影挂斜阳，上下禽声到竹床。半醉半醒开斗帐，微风吹送玉兰香。闭却重门竹影疏，日长閒叠架头书。放生不守空王戒，故蹴方鞋杀蠹鱼。万竿新竹傍檐牙，八面青山一带遮。斩却当门三四个，隔云峰影露莲花。一夜霜风叶满庭，黄花三径尽飘零。山房不放秋光去，犹折残枝插胆瓶。新裁斗帐白生绡，百种奇花五色描。凤蜡低悬通夜照，有人双度可怜宵。金炉残火宿沉擅，万绿阴中拥合欢。啼鸟一声秋梦觉，侍儿刚进小龙团。美人蕉下立红裙，磨得玄精满砚云。按写江南桃叶曲，指尖香粉印罗纹。小词閒制曼声歌，写出春闺幽恨多。懒把九宫翻别谱，花间占得忆秦娥。碧纱窗冷昼常关，丘壑移来枕簟间。几上石屏岚翠滴，分明一片点苍山。何事柴门午未开，落花依旧满苍苔。只缘欲了分题债，暂禁山童报客来。
山居杂兴·其一
作者：徐熥
朝代：明

雨后空山剥啄无，满阶苔色绣氍毹。开门忽讶新痕破，知是双双过鹤雏。
山居杂兴·其七
作者：徐熥
朝代：明

云边松影挂斜阳，上下禽声到竹床。半醉半醒开斗帐，微风吹送玉兰香。
山居杂兴·其三
作者：徐熥
朝代：明

桐阴如盖午风凉，沉水香消白昼长。触手残编随意看，一时书卷乱堆床。
山居杂兴·其九
作者：徐熥
朝代：明

万竿新竹傍檐牙，八面青山一带遮。斩却当门三四个，隔云峰影露莲花。
山居杂兴·其二
作者：徐熥
朝代：明

呼童洗砚写黄庭，手自摩挲旧日铭。渐露满池鸲鹆眼，犹馀残绣上金星。
山居杂兴·其五
作者：徐熥
朝代：明

为耽禅悦久皈依，饭贮山瓢施鸟饥。总是道人机事息，近前饮啄不惊飞。
山居杂兴·其八
作者：徐熥
朝代：明

闭却重门竹影疏，日长閒叠架头书。放生不守空王戒，故蹴方鞋杀蠹鱼。
山居杂兴·其六
作者：徐熥
朝代：明

林深无数鸟争啼，独立花间自品题。毕竟流莺声第一，画楼东畔柳阴西。
山居杂兴·其十
作者：徐熥
朝代：明

一夜霜风叶满庭，黄花三径尽飘零。山房不放秋光去，犹折残枝插胆瓶。
山居杂兴·其十一
作者：徐熥
朝代：明

新裁斗帐白生绡，百种奇花五色描。凤蜡低悬通夜照，有人双度可怜宵。
山居杂兴·其十三
作者：徐熥
朝代：明

美人蕉下立红裙，磨得玄精满砚云。按写江南桃叶曲，指尖香粉印罗纹。
山居杂兴·其十二
作者：徐熥
朝代：明

金炉残火宿沉擅，万绿阴中拥合欢。啼鸟一声秋梦觉，侍儿刚进小龙团。
山居杂兴·其十五
作者：徐熥
朝代：明

碧纱窗冷昼常关，丘壑移来枕簟间。几上石屏岚翠滴，分明一片点苍山。
山居杂兴·其十六
作者：徐熥
朝代：明

何事柴门午未开，落花依旧满苍苔。只缘欲了分题债，暂禁山童报客来。
山居杂兴·其十四
作者：徐熥
朝代：明

小词閒制曼声歌，写出春闺幽恨多。懒把九宫翻别谱，花间占得忆秦娥。
山居杂兴·其四
作者：徐熥
朝代：明

几年心与世缘疏，独有雕虫癖未除。赋就一篇诗得意，人来喜向扇头书。
山居漫兴学晚唐
作者：徐熥
朝代：明

野服黄冠绝世情，小斋无客罢逢迎。蜂窠衙静如山县，蚁穴泥深似土城。雨久芭蕉心半捲，春迟杨柳眼初生。只缘编得花屏好，每日沿阶几度行。
山斋独坐怀惟秦客粤
作者：徐熥
朝代：明

清客相过更有谁，閒心惟许白云知。山房多少思君意，半在焚香煮茗时。
山行
作者：徐熥
朝代：明

脩竹夹篮舆，岚光欲染裾。小桥流水急，古路冻云疏。村屋乘冬结，山田隔岁锄。空林闻犬吠，不异武陵居。
山行口占题建溪驿壁
作者：徐熥
朝代：明

客路当残岁，凄然正忆家。山童不解事，停马折梅花。
山馆
作者：徐熥
朝代：明

地僻稀来往，空山日正长。晚凉新睡觉，古木自斜阳。
岁尽
作者：徐熥
朝代：明

范叔寒如此，其如复逼年。文章能作祟，吾道合迍邅。吏预催官税，门多索子钱。纵然贫到骨，不敢怨皇天。
岁暮怀郑六初
作者：徐熥
朝代：明

忽忽岁云暮，天涯客未还。梦回瓜步月，人隔秣陵关。驿路梅花瘦，空斋竹影閒。何时理归棹，相对说青山。
岁暮感怀
作者：徐熥
朝代：明

年来踪迹叹蹉跎，独向衡门恋薜萝。前路虚名青鬓少，先人遗业白云多。匆匆短晷愁中尽，冉冉浮生梦里过。时事凄凉应莫问，空山相对意如何。
岁暮戏题诗稿后
作者：徐熥
朝代：明

本以牢骚著，多因幽愤成。雌黄招众口，青紫误今生。落落无穷意，遥遥不朽名。万言难卒岁，掩卷独伤情。
岩中晓望
作者：徐熥
朝代：明

早起看山露气浓，玄岩古院有云封。微风入室度清梵，斜月挂林闻曙钟。猿带晓声过碧嶂，鹤留残梦出青松。倚阑但听水帘响，失却翠微千万重。
峬山看梅过曾文表墓
作者：徐熥
朝代：明

一路尽氤氲，看花倍忆君。白杨知己泪，宿草故人坟。树影含残照，猿声哭暮云。凄凉身后事，地下可能闻。
崇德令孙先生挽诗
作者：徐熥
朝代：明

语溪为政号神君，黑发俄脩地下文。远道野僧歌薤露，寒宵山鬼哭松云。斗间久失郎官宿，郭外新添令尹坟。忽听悲风生垄树，犹疑长啸半空闻。
嵢峡道中即事
作者：徐熥
朝代：明

腊尽天犹暖，林深翠未凋。石多盘谷口，路半出山腰。云色愁当岫，滩声怒过桥。邮亭看尚远，落日见归樵。
嵩山寺赠净上人
作者：徐熥
朝代：明

古寺门空闭，青林紫衲僧。风传斋后磬，雨暗座前灯。经不念中品，禅能参上乘。夜深谈半偈，无愧佛图澄。
巫山高
作者：徐熥
朝代：明

宫殿伤芜没，峰峦入杳冥。猿声经峡惨，山色近湘青。神女魂何处，襄王梦已醒。朝昏见云雨，犹自想精灵。
己丑除夕志喜
作者：徐熥
朝代：明

一岁尽今夕，悲欣异去年。梅花送残腊，莲炬吐芳烟。淑气回蓂荚，条风度管弦。老亲欢膝下，稚子戏灯前。柏酒山妻进，辛盘诸弟传。天伦有真乐，喜极不能眠。
己丑除夕迎春同陈振狂过钟山寺访曾人倩适瀚上人至同得僧字
作者：徐熥
朝代：明

岭南才子气凭陵，剡水孤舟兴可乘。青树又添阶下腊，缁衣同对佛前灯。漫誇市上春如锦，且醉尊中酒似渑。总是空门无去住，好将真偈问名僧。
己亥元日
作者：徐熥
朝代：明

开遍梅花腊尽归，声声爆竹启山扉。去年愁苦将谁告，今岁平安向佛祈。三径烟霞吾独老，六街风雨客来稀。朱门通刺慵随例，自古閒身是布衣。灯烛烧残见曙光，伤情多为惜年芳。无田更切三时望，有闰翻添一月忙。已分狂歌惟草泽，喜占春梦在池塘。生憎稚子吹芦管，落尽梅花树树香。
己亥元日·其一
作者：徐熥
朝代：明

开遍梅花腊尽归，声声爆竹启山扉。去年愁苦将谁告，今岁平安向佛祈。三径烟霞吾独老，六街风雨客来稀。朱门通刺慵随例，自古閒身是布衣。
己亥元日·其二
作者：徐熥
朝代：明

灯烛烧残见曙光，伤情多为惜年芳。无田更切三时望，有闰翻添一月忙。已分狂歌惟草泽，喜占春梦在池塘。生憎稚子吹芦管，落尽梅花树树香。
帝京篇
作者：徐熥
朝代：明

文皇定鼎都燕蓟，三辅黄图誇壮丽。九重宫阙何嵯峨，百二山河咸拱卫。五凤高楼逼太清，六龙御宇泰阶平。曈昽晓日升金阙，缥缈红云拥玉京。玉京金阙倚天开，隐隐銮舆复道来。云迷翠幰依龙衮，露滴金茎泛羽杯。平明长乐钟声响，九天日月开仙仗。豸史台中晓听乌，虎贲阶下朝鞭象。月照彤墀环佩齐，风生青琐旌旗飏。高台突兀比章华，上苑纡回同博望。我家京洛何煌煌，山河锦绣轶隋唐。断发文身俱稽颡，雕题黑齿尽梯航。三载公车计偕吏，严乐邹枚乘传至。黄纸承恩金马门，绿衣锡宴慈恩寺。敕赐当街上五花，金鞭络绎更堪誇。市中春色浓如锦，身上宫袍烂似霞。妆台舞榭层云里，粉白蛾黄兼皓齿。怙宠翻令女伴憎，承欢却得天颜喜。更有中涓美少年，朱颜白晰珥貂蝉。当筵解唱霓裳曲，出直常挥碧玉鞭。一代豪华称戚里，回天转日谁能比。薄暮酣歌阊阖门，平明取醉新丰市。繁华三五上元灯，蜀锦吴绫结作棚。任从玉漏催银烛，不顾银河转玉绳。马上佳人金络索，筵前公子玉壶冰。悬得华灯灯七宝，搆成绮阁阁千层。中宵露冷罗衣湿，姣童两两当筵立。夜永宁愁凤脑残，宠移岂顾龙阳泣。侯家绣柱玉盘龙，朝朝鼎食奏歌钟。翠翘金凤三千队，画阁雕阑十二重。绣枕春宵开菡萏，罗帏夜月绚芙蓉。五侯七贵豪华客，油壁香车过柳陌。花前调笑片时春，百万黄金轻一掷。春风日日恣遨游，北里南邻乐未休。玉颜到处堪回辙，珠箔谁家不上钩。青钱多买醉，红袖暗藏阄。投来青玉案，费尽锦缠头。蹁跹红袖人如玉，艳舞娇歌欢不足。琥珀深杯醉玉楼，珊瑚宝树罗金谷。灼灼桃花两颊红，娟娟柳叶双眉绿。愁萦弱水远重重，梦绕巫山高六六。王孙公子好游閒，往来射猎向西山。驱将鹰犬垂鞭去，射得狌狸带箭还。九衢三市相迤逦，车尘白日连天起。六郡良家尽锦衣，四方贾客多纨绮。锦衣纨绮竞豪奢，结侠追欢意气赊。论交半是萧朱辈，托命多于赵李家。华堂宴会春风绕，一派弦歌声袅袅。香气频闻宝鸭薰，漏声忘却铜龙晓。春来春去自年年，听尽笙歌与管弦。但知芳草春风满，谁识莺花岁序迁。自古奢华岂能久，转眼红颜成白首。往日堂前罗异花，于今门外生衰柳。世事悠悠未可知，桑田沧海须臾期。金张许史今何处，富贵骄奢空尔为。
常山道中
作者：徐熥
朝代：明

来时逢朔雪，归路又秋风。客计惭羸马，乡心逐去鸿。喜看闽地近，渐见越山穷。想到家林日，篱花开几丛。
平望舟中同在杭晚眺
作者：徐熥
朝代：明

片帆湖上正黄昏，万顷湖光浪不翻。别后久无千里雁，月中同听一声猿。半汀菱叶争迎棹，满目芦花不见村。无数渔歌云外起，天涯孤客易销魂。
广陵七夕闻歌有怀
作者：徐熥
朝代：明

每看秋水忆临波，况值天孙夜渡河。衣上馀香怀贾女，竹间残泪怨湘娥。书从蓟北传来少，梦到江南别后多。二十四桥桥畔月，不堪重听绕梁歌。
广陵别陆无从
作者：徐熥
朝代：明

客路相逢叹二毛，片帆南下月轮高。他年一枕扬州梦，满树璚花万顷涛。
庚寅元日曾人倩过访同谢在杭分韵
作者：徐熥
朝代：明

故人骑马到岩阿，同泛椒花醉薜萝。别后青云俱未达，镜中华发近如何。鸥盟隐去还堪结，马齿年来觉渐多。新柳河桥初绽绿，明朝且莫赋骊歌。
废居歌
作者：徐熥
朝代：明

东邻败屋西邻锁，残柳萧萧燃鬼火。昔日繁华今日衰，空堂白昼居狐狸。子孙流落不知处，岁久荒凉谁敢住。井涸池枯灶绝烟，寒螀四壁啼秋雨。当时宅中歌舞人，于今已化北邙尘。
度何岭忆家
作者：徐熥
朝代：明

乡泪正纷纷，猿声到处闻。孤峰遥耸翠，怪石自成文。忆弟吟春草，思亲指白云。投繻向关吏，何意学终军。
度分水关
作者：徐熥
朝代：明

鸟道盘云际，停车怨陇头。封疆分异域，关路割双流。地尽辞闽峤，山穷见楚州。多情故乡水，呜咽为含愁。
度西阳岭
作者：徐熥
朝代：明

绝巘疑无路，披蓁雾里行。千寻皆鸟道，四壁半猿声。田父扶犁出，山僧倚锡迎。停骖聊买醉，霜月满孤城。
延津逢许然明还武林诗以送之
作者：徐熥
朝代：明

相逢同是客中身，双剑延津合有神。满树流莺啼去路，千山羸马送归人。梨关月冷他乡梦，柳浪烟深故里春。订得西湖湖上约，六桥何处问垂纶。
建溪中秋怀马季声诸子
作者：徐熥
朝代：明

对君不能欢，乡心有万端。青天一片月，白社几人看。叶落知林瘦，溪深觉夜寒。南飞见乌鹊，何意独凭栏。
建溪逢游宗振
作者：徐熥
朝代：明

与君神交今十载，彼此飘零隔湖海。击筑应难逢渐离，鼓刀何处寻朱亥。余也今年过建溪，君方弹铗居城西。客里相逢发长啸，飘飘吐气凌虹霓。怜君橐中无所有，犹解馀钱去沽酒。肯将踪迹落红尘，自许交情同白首。世事悠悠叹二毛，灯前相对两绨袍。须臾酒尽东西去，江上潮平月正高。
弓
作者：徐熥
朝代：明

谁挽乌号五石强，由来猿臂可穿杨。蛇疑杯里终难释，鸟尽林中便已藏。开处流星过绝塞，挂时残月在扶桑。世间得失原无定，尼父当年笑楚王。
张去华席上听妓
作者：徐熥
朝代：明

燕姬二八欲倾城，学得江南子夜声。莫遣歌喉频宛转，留将今夕唤卿卿。
张叔麟别驾招集钟山客舍席上听伎共限冷香二字
作者：徐熥
朝代：明

白苧歌残欲断肠，相逢谁是有心郎。罗帏巫峡声声雨，玉杵蓝桥夜夜霜。烛泪半灰金剪冷，花魂初散宝钗香。红颜自昔多憔悴，岂学愁眉别样妆。
张硕重寄杜兰香
作者：徐熥
朝代：明

渺渺灵踪去不还，空劳珍重碧云鬟。人间无路通瑶阙，梦里何因见玉颜。兰露半销香冉冉，花风初度佩珊珊。欲将一札传青鸟，知住蓬莱第几山。
归次建溪闻郑君大讣诗以哭之
作者：徐熥
朝代：明

忽尔传君死，犹疑讣未真。哀来魂欲断，痛定泪沾巾。泉路何其近，皇天太不仁。高阳脩旧社，应少白头人。送我荷亭上，相看惜解携。生离犹唧唧，死别重凄凄。世不容豪侠，天疑爱滑稽。魂兮招不返，歌罢数行啼。正拟还家日，对君怀抱开。如何千万语，总作一声哀。泪不到泉壤，书难通夜台。或君灵爽在，知我已归来。交游君最长，矍铄有谁群。对酒杯邀月，看山屐蹑云。贫犹开白社，老不厌红裙。何意经年别，归来便哭君。
归次建溪闻郑君大讣诗以哭之·其一
作者：徐熥
朝代：明

忽尔传君死，犹疑讣未真。哀来魂欲断，痛定泪沾巾。泉路何其近，皇天太不仁。高阳脩旧社，应少白头人。
归次建溪闻郑君大讣诗以哭之·其三
作者：徐熥
朝代：明

正拟还家日，对君怀抱开。如何千万语，总作一声哀。泪不到泉壤，书难通夜台。或君灵爽在，知我已归来。
归次建溪闻郑君大讣诗以哭之·其二
作者：徐熥
朝代：明

送我荷亭上，相看惜解携。生离犹唧唧，死别重凄凄。世不容豪侠，天疑爱滑稽。魂兮招不返，歌罢数行啼。
归次建溪闻郑君大讣诗以哭之·其四
作者：徐熥
朝代：明

交游君最长，矍铄有谁群。对酒杯邀月，看山屐蹑云。贫犹开白社，老不厌红裙。何意经年别，归来便哭君。
归渡扬子江
作者：徐熥
朝代：明

归来风波平，去日风波作。世路非风波，来往风波恶。
彭城元夕怀故园诸友
作者：徐熥
朝代：明

故国春宵正可怜，九衢灯火吐春烟。旧游已共晨星散，月色遥知似去年。
彭城夜泊书事
作者：徐熥
朝代：明

十年此地几经过，数点渔灯起棹歌。今夜满天喧鼓角，隔江帆影战船多。
彭城怀古
作者：徐熥
朝代：明

云龙山下鸟争啼，戏马台前日欲西。莫谓楚宫今寂寞，五陵芳草正萋萋。
彭城感旧
作者：徐熥
朝代：明

落尽天桃万树花，伤心重问旧琵琶。平康门巷多相似，不记垂杨第几家。
彭城行
作者：徐熥
朝代：明

彭城半绕黄河水，楚宫岁久生荆杞。杀气清秋暗战场，愁云白日低残垒。楚汉当年几战争，喑哑叱咤悲风生。楚兵一夕尽归汉，帐前健儿皆楚声。乌骓不逝虞姬死，垓下歌声成变徵。百二关河属汉家，八千子弟徒为尔。霸图百战总成灰，吊古还劳过客哀。千载沐猴成一笑，年深戏马留空台。黄河日夜东流去，荒城寥落悲狐兔。世事兴亡一瞬间，英雄枯骨馀丘墓。休将楚汉论雌雄，此地曾闻唱大风。试向咸阳城上望，离离衰草满新丰。
征妇怨
作者：徐熥
朝代：明

今年贼陷临洮府，杀死官军何可数。征夫塞外骨成山，少妇闺中泪如雨。死生消息总难知，欲往招魂又自疑。机中几度闻嘶马，又恐夫归投杼下。
得剑
作者：徐熥
朝代：明

神物合雄雌，归来事太奇。精光犹未灭，会有报恩时。
得宁夏消息
作者：徐熥
朝代：明

叛卒雄心旧，元戎血刃新。中原多戍垒，边郡半征尘。时事何旁午，吾生实不辰。愿闻烽火息，老作太平人。乱离犹未定，百姓夜虚惊。官府勾丁壮，乡闾练甲兵。笳声吹陇水，杀气暗边城。不识书生辈，何人敢请缨。
得宁夏消息·其一
作者：徐熥
朝代：明

叛卒雄心旧，元戎血刃新。中原多戍垒，边郡半征尘。时事何旁午，吾生实不辰。愿闻烽火息，老作太平人。
得宁夏消息·其二
作者：徐熥
朝代：明

乱离犹未定，百姓夜虚惊。官府勾丁壮，乡闾练甲兵。笳声吹陇水，杀气暗边城。不识书生辈，何人敢请缨。
得朗公诗却寄
作者：徐熥
朝代：明

真僧虽出世，踪迹尚人群。妙法登坛演，名香入定焚。楼含孤嶂月，衲挂半溪云。千里封题寄，新诗过所闻。
得李伯实太学书知其移家金陵却寄
作者：徐熥
朝代：明

天涯久别正销魂，忽尔开缄见泪痕。东粤梅花留去客，南朝芳草待王孙。春风八口依京国，夜月千山梦故园。往事伤心君莫问，台城烟柳易黄昏。
得王元直金陵书却寄
作者：徐熥
朝代：明

芳草天涯怨不胜，怀人魂梦苦无凭。何来一骑过淮水，传得双鱼自秣陵。桃叶暖风春访伎，杏花微雨夜寻僧。玉蝉精舍葳蕤锁，寂寞疏林半点灯。
得胡御长诗却寄
作者：徐熥
朝代：明

踪迹年来混酒徒，独留名姓满江湖。卜居已傍三天竺，处世犹悲五石瓠。刻石好辞传幼妇，闭门高论著潜夫。胸中莫是波斯国，寄得瑶函字字珠。
得舍弟吴中书
作者：徐熥
朝代：明

汝别三旬久，家书两度看。帆前江月迥，马首岭云残。路远愁装薄，秋高怯被寒。孤身千里客，若个劝加餐。
得谭比部寄先永宁书感而赋答
作者：徐熥
朝代：明

凄风生敝庐，忽枉故人书。不复知存没，犹然问起居。一缄千里外，双泪几年馀。孔李通家旧，毋令鱼雁疏。
忆故园梅花
作者：徐熥
朝代：明

衰柳长途恨，寒梅故国思。微霜虚矮屋，残月冷疏篱。陇外人难寄，林中客到谁。藤山欢赏处，又是隔年期。
忆昔行题友人小像
作者：徐熥
朝代：明

少年携手同行乐，我甫胜冠君总角。岁月悠悠去不还，眼前风景犹如昨。此日看君新画图，神情虽是颜容殊。所嗟童稚尚如此，莫怪故人成老夫。我也半生甘落魄，君亦胡为恋丘壑。高举犹怀鸿鹄心，待时且作龙蛇屈。旧事经今二十秋，披图空感昔时游。与君相见且饮酒，莫遣青铜催白头。
怀仙馆
作者：徐熥
朝代：明

九曲溪流枕上听，白云遮断数峰青。金鸡叫罢山天晓，鹤在松间梦未醒。
怀仙馆忆汝翔熙工伯孺因觅伯孺所画烟雨图不得
作者：徐熥
朝代：明

此地曾闻控鹤来，三人同礼七星台。一溪烟雨知何处，满壁丹青翳绿苔。
怀任夫
作者：徐熥
朝代：明

天涯虽自叹离群，不用题书更寄君。日日同游有诸弟，一回书寄一回闻。
怀元直客金陵
作者：徐熥
朝代：明

经年客白门，书札见寒温。共作几回梦，各销无限魂。听莺桃叶渡，嘶马杏花村。欲识思君泪，请看衣上痕。
怀吴元瀚
作者：徐熥
朝代：明

总是飘零未定身，不知吴楚与燕秦。远天夜雨孤舟冷，古道秋风一剑贫。到处南冠羞对客，谁家西第肯留宾。薄游只恐无归计，迹落江湖又几春。
怀平夫
作者：徐熥
朝代：明

客里思君路渺茫，回看往事更凄凉。十年夜半罗山雨，若不销魂也断肠。
怀平夫
作者：徐熥
朝代：明

雪花飞尽柳花飞，目断南天雁影稀。月落屋梁人不见，空馀清梦绕渔矶。
怀张道辅
作者：徐熥
朝代：明

婚嫁中年毕，馀生老一区。市声穷巷寂，山色小楼孤。林密身堪隐，田荒口仅糊。诗僧同酒伴，日日往来无。
怀惟秦
作者：徐熥
朝代：明

江上春风吹布袍，题诗千里问蓬蒿。君还记得当年事，竹下焚香读楚骚。
怀惟秦客粤
作者：徐熥
朝代：明

计程当入粤，踪迹竟何如。马度栟榈密，莺啼簟竹疏。定回天外梦，谁寄岭南书。寂寂蛮村路，知应念索居。
怀惟起弟
作者：徐熥
朝代：明

远客怜吾弟，离愁有阿兄。久无鸿雁信，空听鹡鸰声。岁月三秋晚，寒温两地情。山斋长寂寞，日日计归程。
怀李仪卿
作者：徐熥
朝代：明

梅花绡帐晓寒生，怨似流苏百结成。远岫犹怜眉黛浅，凌波还忆袜罗轻。倦来司马偏多病，老去徐娘更有情。十载旧欢真一梦，钓龙台上月空明。
怀沈从先
作者：徐熥
朝代：明

与君未倾盖，吴门费相寻。十日不能得，嗟哉谁知音。故人不我弃，题书贻空林。感此岁月异，伤兹年鬓侵。寥寥千古意，悠悠万里心。花残吴苑暮，月落枫桥阴。望君不可见，思君空自深。
怀王粹夫
作者：徐熥
朝代：明

我游当蓟北，君隐在墙东。两地魂俱断，中宵梦不同。烛销山店雨，笳散戍楼风。雪后无南雁，乡书何处通。
怀谢在杭司理
作者：徐熥
朝代：明

一片愁心两地分，三年人隔五湖云。从来未识苕溪路，只是思君不梦君。
怀郑君大
作者：徐熥
朝代：明

几人白首困尘氛，垂老看山独有君。莫道年高筋力少，芒鞋曾踏一梯云。
怀郑四琰客边
作者：徐熥
朝代：明

仗剑干明主，壮心殊未休。风尘闽海梦，烟月蓟门游。相忆坐与卧，去家春又秋。君怀弃繻志，当斩楼兰头。
怀郑性之
作者：徐熥
朝代：明

别去无消息，相思空断魂。中原多侠客，谁是孟尝门。
怀陈履吉久居山中
作者：徐熥
朝代：明

闻君居荒村，寥寥谁与侣。田叟时往还，樵夫或共语。吟思倚杖时，钓忆临流处。高怀绝世氛，閒心寄烟渚。此别已徂秋，凉风满庭树。
怀陈平夫
作者：徐熥
朝代：明

别子虽未久，念子意何深。揽衣立阶除，凉风吹素襟。残钟度微月，天籁杂悲吟。盈盈一水隔，悠悠千里心。空山白云满，六溪何处寻。
怀陈惟秦
作者：徐熥
朝代：明

相思一何深，相别一何久。条风吹蘼芜，新火钻榆柳。春光渐以阑，莫负尊中酒。
怀颜廷愉
作者：徐熥
朝代：明

流落有如此，壮心终不酬。文多为客难，剑未报君雠。失职辞戎幕，移居近比丘。世情容易变，莫向灞亭游。
怀高凉李大
作者：徐熥
朝代：明

别梦萦千里，愁心隔五湖。乱山风雨里，相忆一灯孤。
怨歌行
作者：徐熥
朝代：明

当时匣中铜，于今翳尘土。当时箧中丝，于今无寸缕。磨镜休使光，缲丝休使长。镜光惊貌换，丝长嫌绪乱。对镜与治丝，两者俱肠断。
怨歌行
作者：徐熥
朝代：明

恨极蛾眉蹙，情多雁素沉。银灯孤照影，锦荐独伤心。粉褪双颧玉，黄销半臂金。解衣香气冷，揽镜泪痕深。蛩韵鸣残杼，蛛丝网断琴。罗帷明月鉴，珠被晓霜侵。愿托巫山梦，为君长抱衾。
怨词
作者：徐熥
朝代：明

一从闭深宫，不复徵歌舞。房中今夜声，是妾当年谱。
悲愁歌
作者：徐熥
朝代：明

我之生兮在深宫，嗟薄命兮事远戎。乌孙老兮语不通，征尘起兮多悲风。望故土兮心忡忡，羡黄鹄兮泪无穷。
悼殇子
作者：徐熥
朝代：明

五日人间世，千秋骨肉情。未能留幻质，空自试啼声。眷属知何劫，轮回又此生。愁心安可慰，婚嫁累尤轻。
惟秦冬夜偶至拥炉对酌率尔成咏
作者：徐熥
朝代：明

音从空谷听，兴似剡溪乘。榾柮残炉火，松膋半壁灯。俗情谈后减，诗草别来增。浊酒堪消夜，浑忘朔气凝。
感事
作者：徐熥
朝代：明

莫叹吾家似磬悬，资生犹有卖文钱。不知万落千村里，多少人家绝火烟。
感旧
作者：徐熥
朝代：明

一别心知万里遥，孤灯空对可怜宵。因思十五年前事，月色箫声共寂寥。
感旧
作者：徐熥
朝代：明

秋光依旧满房栊，镜里铅华渐不同。去岁今宵卿忆否，锦衾香煖烛摇红。
感遇
作者：徐熥
朝代：明

山居绝尘鞅，众虑寡所营。长啸谷声应，抚琴薰风生。云流古洞湿，雨过寒潭清。年光自代谢，草木随枯荣。且尽杯中酒，遑图身后名。出门尽秋色，策杖登寒山。云来幽径迷，风急衣裳单。林深豺虎嘷，洞古虬龙蟠。路远人烟绝，日昃不得餐。蒿藜蔽田野，中心自悲酸。嚱吁望绝巘，始知行路难。不如归林卧，长啸赋猗兰。
感遇·其一
作者：徐熥
朝代：明

山居绝尘鞅，众虑寡所营。长啸谷声应，抚琴薰风生。云流古洞湿，雨过寒潭清。年光自代谢，草木随枯荣。且尽杯中酒，遑图身后名。
感遇·其二
作者：徐熥
朝代：明
体裁：古风

出门尽秋色，策杖登寒山。云来幽径迷，风急衣裳单。林深豺虎嗥，洞古虬龙蟠。路远人烟绝，日昃不得餐。蒿藜蔽田野，中心自悲酸。嚱吁望绝巘，始知行路难。不如归林卧，长啸赋猗兰。
感遇·其二
作者：徐熥
朝代：明

出门尽秋色，策杖登寒山。云来幽径迷，风急衣裳单。林深豺虎嘷，洞古虬龙蟠。路远人烟绝，日昃不得餐。蒿藜蔽田野，中心自悲酸。嚱吁望绝巘，始知行路难。不如归林卧，长啸赋猗兰。
慰佘宗汉丧子
作者：徐熥
朝代：明

一官不称意，拂衣游五湖。书空羞咄咄，对酒呼乌乌。行年已半百，有子啼呱呱。丈夫耻内顾，仗剑遵长途。及君还故里，岁月已云徂。此儿风格异，蹀躞称家驹。膝前还复著，鲤庭时能趋。昨日致书来，云君殒其雏。知己为痛悼，坐客同嗟吁。有生本非有，无生亦非无。达生乃贤者，西河非吾徒。君今丧子后，还如无子初。金石有销铄，况此脆弱躯。古人齐彭殇，此意良非迂。造化诚小儿，无为此拘拘。
慰陈平夫
作者：徐熥
朝代：明

怜君多难日，知己亦销魂。已叹如悬磬，何堪复鼓盆。旧情思挽鹿，新恨听啼猿。为问牛衣上，添将泪几痕。
慰陈振狂失钓艇
作者：徐熥
朝代：明

一夜秋江涨，闻君失钓航。声应停欸乃，歌忽罢沧浪。荻岸空残月，芦矶但夕阳。溯回知所去，宛在水中央。枯缆何时绝，飘然叹断蓬。岂知渔父枻，翻作楚人弓。鹤侣今谁载，鸥群旧已空。中宵频起望，或有石尤风。青钱费几缗，买棹作渔人。岸火焚孤缆，秋风罢钓纶。飘零疑海怪，去住听波臣。不返缘何事，君其问水滨。
慰陈振狂失钓艇·其一
作者：徐熥
朝代：明

一夜秋江涨，闻君失钓航。声应停欸乃，歌忽罢沧浪。荻岸空残月，芦矶但夕阳。溯回知所去，宛在水中央。
慰陈振狂失钓艇·其三
作者：徐熥
朝代：明

青钱费几缗，买棹作渔人。岸火焚孤缆，秋风罢钓纶。飘零疑海怪，去住听波臣。不返缘何事，君其问水滨。
慰陈振狂失钓艇·其二
作者：徐熥
朝代：明

枯缆何时绝，飘然叹断蓬。岂知渔父枻，翻作楚人弓。鹤侣今谁载，鸥群旧已空。中宵频起望，或有石尤风。
憩转华庵
作者：徐熥
朝代：明

精庐傍人境，虚寂无垢氛。食施隔林鸟，衲挂前山云。池光既澄洁，香气尤氤氲。猕猴识戒律，狸犬嫌腥荤。谈深不顾返，西岭将斜曛。终当远城市，高卧辞人群。
戊子除夕饮顾道行先生谐赏园
作者：徐熥
朝代：明

游子惊闻爆竹，高堂谁荐椒花。谐赏园中地主，姑苏城外天涯。白雁久无家信，青袍虚度年光。自觉梦中是客，何言醉处为乡。
戊子除夕饮顾道行先生谐赏园·其一
作者：徐熥
朝代：明

游子惊闻爆竹，高堂谁荐椒花。谐赏园中地主，姑苏城外天涯。
戊子除夕饮顾道行先生谐赏园·其二
作者：徐熥
朝代：明

白雁久无家信，青袍虚度年光。自觉梦中是客，何言醉处为乡。
戊戌元日槜李舟中
作者：徐熥
朝代：明

千里关河更问津，东风吹动柳条新。鸡声不挽难留岁，马齿偏催易老身。楼上绮罗谁氏女，帆前箫鼓异乡人。客心久已如荼苦，何用盘中荐五辛。
戊戌除夕
作者：徐熥
朝代：明

独对残灯暗自惊，世途谁复念虚名。索钱有虏诗难退，祀灶无灵术未精。半壁图书先代业，四邻歌管少年情。二毛岂必缘衰老，只恐穷愁白易生。办得椒盘橐已虚，残年衣褐叹全无。先人墨绶空廉吏，贱子青衫只腐儒。自祭诗神斟柏叶，欲驱穷鬼挂桃符。灯前不改贫家乐，堂上慈颜膝下雏。
戊戌除夕·其一
作者：徐熥
朝代：明

独对残灯暗自惊，世途谁复念虚名。索钱有虏诗难退，祀灶无灵术未精。半壁图书先代业，四邻歌管少年情。二毛岂必缘衰老，只恐穷愁白易生。
戊戌除夕·其二
作者：徐熥
朝代：明

办得椒盘橐已虚，残年衣褐叹全无。先人墨绶空廉吏，贱子青衫只腐儒。自祭诗神斟柏叶，欲驱穷鬼挂桃符。灯前不改贫家乐，堂上慈颜膝下雏。
戏呈朗公
作者：徐熥
朝代：明

西风半夜起松陵，万里孤舟一点灯。莫为离家肠易断，无家犹有少年僧。
戏嘲郑四效长庆体
作者：徐熥
朝代：明

落落江湖无定迹，匆匆相见阖庐城。离乡已是五六载，道旧曾无三两声。杯水覆堂难再返，浮云出岫便无情。故人浪说工词赋，只恐登楼赋未成。
戏柬谢使君
作者：徐熥
朝代：明

绿衣红袖两相宜，况值还家得意时。夜夜琴心调凤曲，双双屐齿伴蛾眉。月明古渡寻桃叶，露冷空江唱竹枝。不俟五湖携粉黛，今朝先已载西施。
戏马台今改为昭烈庙
作者：徐熥
朝代：明

英雄千载说喑哑，此地曾经戏五花。只有荒台留不得，依然香火属刘家。
扬子桥别马季声
作者：徐熥
朝代：明

秋风摇落满征帆，扬子桥边酒半酣。一棹芜城君独往，月明今夜我江南。
扬子江望金山寺
作者：徐熥
朝代：明

才过扬子渡，便觉气萧森。地势分南北，江流自古今。浪翻塔影动，云拥寺门阴。未惯风波苦，空馀涕泪深。
折杨柳
作者：徐熥
朝代：明

别时曾一折，羌管不堪听。愁锁眉同翠，娇回眼共青。征途悲雨雪，古驿望流星。却恨飞空絮，随波化作萍。
拟九日客中登高
作者：徐熥
朝代：明

独对青山酒一尊，他乡秋色易消魂。可怜举目关河异，惟有黄花似故园。客中岁月易蹉跎，此日登临共醉歌。莫以天涯生感慨，他乡时少故乡多。黄花空向客边开，愁听尊前白雁哀。纵使登高也无益，青山不是望乡台。满径寒花绿酒前，客中愁绪转凄然。也知故国山长在，只恨登高是隔年。
拟九日客中登高·其一
作者：徐熥
朝代：明

独对青山酒一尊，他乡秋色易消魂。可怜举目关河异，惟有黄花似故园。
拟九日客中登高·其三
作者：徐熥
朝代：明

黄花空向客边开，愁听尊前白雁哀。纵使登高也无益，青山不是望乡台。
拟九日客中登高·其二
作者：徐熥
朝代：明

客中岁月易蹉跎，此日登临共醉歌。莫以天涯生感慨，他乡时少故乡多。
拟九日客中登高·其四
作者：徐熥
朝代：明

满径寒花绿酒前，客中愁绪转凄然。也知故国山长在，只恨登高是隔年。
拟刘晨阮肇入天台效曹唐
作者：徐熥
朝代：明

历尽千山与万山，白云飞处见松关。路从碧涧通仙窦，梦绝红尘出世间。花落洞中春寂寂，日斜溪上水潺潺。哀呼四壁多猿鸟，迷却来踪不可还。
拟古
作者：徐熥
朝代：明

把袂登河梁，秋风惨行色。去去天一涯，此心长恻恻。酒殽纷错陈，哽咽不能食。思君有梦魂，从君无羽翼。浮云方西驰，羲轮忽已匿。微款俱未伸，相持空太息。会面未有期，功名当努力。落日不回照，颓波无西流。人生处世间，倏忽如蜉蝣。百年伤局促，其忧乃千秋。一朝时命尽，悲风起松楸。累累丘土中，谁辨王与侯。贵亦不必喜，贱亦不必忧。圣贤多微言，达者聃与周。斗酒相娱乐，虚名安足谋。闺房何凄清，思君意如捣。追恨当别时，光景太草草。愁款积胸臆，恍惚不能道。别君未须臾，依然结怀抱。安得回君车，与君再倾倒。徙倚高楼上，西北多浮云。浮云望不极，妾泪徒纷纷。丈夫思报国，仗剑远从军。十年辽水上，生死不相闻。洛阳有异卉，灼灼生路傍。颜色如朝霞，百步闻馨香。五陵多游冶，观者如堵墙。竟日欢不足，秉烛飞羽觞。凉秋降白露，气序回清商。嗟哉此异卉，倏忽无辉光。容华不足恃，欢爱靡故常。因之感薄俗，意绪重惨伤。
拟古·其一
作者：徐熥
朝代：明

把袂登河梁，秋风惨行色。去去天一涯，此心长恻恻。酒殽纷错陈，哽咽不能食。思君有梦魂，从君无羽翼。浮云方西驰，羲轮忽已匿。微款俱未伸，相持空太息。会面未有期，功名当努力。
拟古·其三
作者：徐熥
朝代：明

闺房何凄清，思君意如捣。追恨当别时，光景太草草。愁款积胸臆，恍惚不能道。别君未须臾，依然结怀抱。安得回君车，与君再倾倒。
拟古·其二
作者：徐熥
朝代：明

落日不回照，颓波无西流。人生处世间，倏忽如蜉蝣。百年伤局促，其忧乃千秋。一朝时命尽，悲风起松楸。累累丘土中，谁辨王与侯。贵亦不必喜，贱亦不必忧。圣贤多微言，达者聃与周。斗酒相娱乐，虚名安足谋。
拟古·其五
作者：徐熥
朝代：明

洛阳有异卉，灼灼生路傍。颜色如朝霞，百步闻馨香。五陵多游冶，观者如堵墙。竟日欢不足，秉烛飞羽觞。凉秋降白露，气序回清商。嗟哉此异卉，倏忽无辉光。容华不足恃，欢爱靡故常。因之感薄俗，意绪重惨伤。
拟古·其四
作者：徐熥
朝代：明

徙倚高楼上，西北多浮云。浮云望不极，妾泪徒纷纷。丈夫思报国，仗剑远从军。十年辽水上，生死不相闻。
拟咸阳怀古
作者：徐熥
朝代：明

咸阳禾黍正离离，人代兴亡岂有期。废殿秋风秦剑戟，荒山夜雨汉旌旗。茂陵空洒千行泪，渭水长流万古悲。何处登临最惆怅，乐游原上日斜时。
拟登天台山
作者：徐熥
朝代：明

晨兴理轻策，扪萝登嶕峣。荒榛隐烟雾，绝巘摩穹霄。泉声洒飞瀑，山容建霞标。下有百丈潭，泠泠喧石桥。凉燠异岩壑，雨旸变昏朝。遐瞩发清旷，溽暑生凉飙。偓佺讵云远，羡门犹可招。骋此物外观，听彼云中谣。微风奏天籁，淡云缀轻绡。结根比华岱，幽邃同中条。高情豁然畅，尘襟亦已消。安得遇至人，与之同逍遥。
拟积雨辋川庄
作者：徐熥
朝代：明

经旬梅雨自沉沉，灌木萧森起夕阴。泉过断桥归别涧，钟传古寺出空林。闭门习静山中乐，晏坐焚香物外心。终日更无车马客，时从花坞听鸣禽。
拟送僧归日本
作者：徐熥
朝代：明

远指扶桑外，龙宫是绀园。慈航寻海舶，晨磬待朝暾。已悟西方教，渐通中国言。悬知无佛处，师去定称尊。遥天迷去住，但看指南车。重译同归舶，阳侯护法书。？风心自定，海怪咒堪除。此去无禅侣，应寻绝岛居。归程兼昼夜，天水共微茫。但指日出处，此中吾故乡。皈依多獦獠，供养有夷王。遥想珠龛下，常焚异国香。别去上星槎，沧溟道路赊。夷音宜咒呗，左衽自袈裟。演法从天竺，传灯到海涯。不知千劫里，何劫到中华。
拟送僧归日本·其一
作者：徐熥
朝代：明

远指扶桑外，龙宫是绀园。慈航寻海舶，晨磬待朝暾。已悟西方教，渐通中国言。悬知无佛处，师去定称尊。
拟送僧归日本·其三
作者：徐熥
朝代：明

归程兼昼夜，天水共微茫。但指日出处，此中吾故乡。皈依多獦獠，供养有夷王。遥想珠龛下，常焚异国香。
拟送僧归日本·其二
作者：徐熥
朝代：明

遥天迷去住，但看指南车。重译同归舶，阳侯护法书。？风心自定，海怪咒堪除。此去无禅侣，应寻绝岛居。
拟送僧归日本·其二
作者：徐熥
朝代：明
体裁：五言律诗

遥天迷去住，但看指南车。重译同归舶，阳侯护法书。�风心自定，海怪咒堪除。此去无禅侣，应寻绝岛居。
拟送僧归日本·其四
作者：徐熥
朝代：明

别去上星槎，沧溟道路赊。夷音宜咒呗，左衽自袈裟。演法从天竺，传灯到海涯。不知千劫里，何劫到中华。
拟长沙过贾谊宅
作者：徐熥
朝代：明

怜君谪宦楚江来，门外湘波日夜回。废井年深生乱草，古墙春尽长荒苔。猿声似诉孤臣恨，马首空劳过客哀。此地无须叹寥落，长安甲第亦成灰。他乡迁客恨悠悠，此日长沙宅尚留。寂莫空梁栖鸟雀，萧条古院闭松楸。几年宦况同云薄，一去君恩共水流。欲采江蓠伤往事，半天风雨洞庭秋。
拟长沙过贾谊宅·其一
作者：徐熥
朝代：明

怜君谪宦楚江来，门外湘波日夜回。废井年深生乱草，古墙春尽长荒苔。猿声似诉孤臣恨，马首空劳过客哀。此地无须叹寥落，长安甲第亦成灰。
拟长沙过贾谊宅·其二
作者：徐熥
朝代：明

他乡迁客恨悠悠，此日长沙宅尚留。寂莫空梁栖鸟雀，萧条古院闭松楸。几年宦况同云薄，一去君恩共水流。欲采江蓠伤往事，半天风雨洞庭秋。
挂剑台
作者：徐熥
朝代：明

公子当年然诺深，千金宝剑挂空林。应知十字碑题后，泉路相逢无愧心。
挽吴门沈汝明处士
作者：徐熥
朝代：明

萧萧白发老山林，处士星文一夜沉。邻舍几能悲短笛，中原谁不叹亡琴。空林猿鹤春无主，满地松楸日易阴。墓与要离孤冢近，梁鸿高节尚堪寻。
挽周候官
作者：徐熥
朝代：明

双凫何处飞，父老泣沾衣。旧客云同散，虚名露易晞。关河孤榇远，风雨旅魂归。他日过荒陇，松楸大几围。
挽陈太学
作者：徐熥
朝代：明

龙驾南巡日，何人批逆鳞。谁知伏阙者，却是布衣臣。抗疏青云薄，忧时白发新。至今遗庙在，蘋藻自千春。欲回江汉辇，痛哭叩重阍。死谏孤臣节，生还圣主恩。青山藏疏草，白日照忠魂。寂寞荒坟上，西风啼暮猿。
挽陈太学·其一
作者：徐熥
朝代：明

龙驾南巡日，何人批逆鳞。谁知伏阙者，却是布衣臣。抗疏青云薄，忧时白发新。至今遗庙在，蘋藻自千春。
挽陈太学·其二
作者：徐熥
朝代：明

欲回江汉辇，痛哭叩重阍。死谏孤臣节，生还圣主恩。青山藏疏草，白日照忠魂。寂寞荒坟上，西风啼暮猿。
捣衣篇
作者：徐熥
朝代：明

皎月入房帷，凉风吹衣襟。游子远行役，少妇鸣清砧。良夜既以永，怀人益以深。孤鸿唳天际，促织吟堂阴。余亦别家久，涕泣不能禁。
放船
作者：徐熥
朝代：明

孤舟回乱石，流水响潺湲。渔网蒹葭外，人烟竹柏间。断云迷晚渚，残照下秋山。远寺昏钟起，樵歌出谷还。
故黎平太守袁公挽歌
作者：徐熥
朝代：明

永别城中路，新成郭外坟。旐题前太守，书失右将军。广柳驱残月，甘棠翳暮云。应知千载后，不朽是遗文。谁知五马客，竟作九原人。出郭有魂气，还家惟影神。墓中难待晓，地下不行春。斯世无同调，悲歌泪满巾。白马出关门，愁闻鼓吹喧。山灵收正气，月色引归魂。贵至二千石，书馀几万言。翩翩丹旐过，犹讶转朱轓。赤绂人何处，青山骨可藏。乡邻悲道路，父老泣蛮方。图史虚东壁，松楸冷北邙。明君思起草，犹问秘书郎。
故黎平太守袁公挽歌·其一
作者：徐熥
朝代：明

永别城中路，新成郭外坟。旐题前太守，书失右将军。广柳驱残月，甘棠翳暮云。应知千载后，不朽是遗文。
故黎平太守袁公挽歌·其三
作者：徐熥
朝代：明

白马出关门，愁闻鼓吹喧。山灵收正气，月色引归魂。贵至二千石，书馀几万言。翩翩丹旐过，犹讶转朱轓。
故黎平太守袁公挽歌·其二
作者：徐熥
朝代：明

谁知五马客，竟作九原人。出郭有魂气，还家惟影神。墓中难待晓，地下不行春。斯世无同调，悲歌泪满巾。
故黎平太守袁公挽歌·其四
作者：徐熥
朝代：明

赤绂人何处，青山骨可藏。乡邻悲道路，父老泣蛮方。图史虚东壁，松楸冷北邙。明君思起草，犹问秘书郎。
新城阻雨
作者：徐熥
朝代：明

寂寞孤村独掩门，几家灯火近黄昏。一般寒食梨花雨，此地听来更断魂。
新嫁娘
作者：徐熥
朝代：明

薄帷鉴明月，宛转怜娇态。郎来解罗裆，含羞掩裙带。
方山严孝子
作者：徐熥
朝代：明

苦节甘辞禄，幽栖濑水边。为忧亲白发，非薄宦青毡。名列高贤传，山留处士阡。遗孤垂老日，犹废蓼莪篇。
方广岩
作者：徐熥
朝代：明

欲觅精庐问化机，苍苍鸟道客游稀。上方云起暮山冷，半岭日斜残雪飞。古树猿惊樵子过，寒林厖吠野僧归。路迷叠嶂不知处，但听磬声来翠微。
施仲宣司理招同邓汝高督学饮乌石山分得虚字
作者：徐熥
朝代：明

道山千尺本仙居，上有孤亭接太虚。坐倚松篁频却盖，行过岩岫久停车。洞疑大酉鸿濛外，石似天丁斧凿馀。不是能忘轩冕贵，岂容踪迹混樵渔。
旅况·卜算子
作者：徐熥
朝代：明

深闺白露寒，古驿丹枫暮。雁叫芦花四五声，衰草天涯路。不见相思人，空见相思树。剩水残山无限程，立马斜阳渡。
旅店感旧
作者：徐熥
朝代：明

壁上题名八九春，重来疑是梦中身。几回欲觅题名处，忘却谁家是主人。
旅次石头岸
作者：徐熥
朝代：明

石头城下水微茫，回首乡关驿路长。瓜步烟波连断霭，秦淮云树隔斜阳。秋高落木迷村舍，夜静寒潮到女墙。客里愁心已如此，一闻南雁更凄凉。
旗山勾漏洞
作者：徐熥
朝代：明

溪山何逶逦，数里入鸿濛。斜日猿声外，残云鸟道中。乱峰诸洞隐，万竹一泉通。趺坐松间石，尘心觉尽空。丹成不记年，古洞白云边。众水争趋壑，孤峰欲接天。路危逢乱石，山尽见平田。日暮休归去，还期遇葛仙。葛仙何处去，勾漏访遗踪。陟巘齐攀竹，听泉独倚松。石床荒藓合，丹灶薄云封。转入深林外，前山又一重。仙都在人境，一步一嵓峦。怪石各有态，脩篁难计竿。松烟烧处煖，萝磴坐来寒。别去仍回首，馀生几度看。
旗山勾漏洞·其一
作者：徐熥
朝代：明

溪山何逶逦，数里入鸿濛。斜日猿声外，残云鸟道中。乱峰诸洞隐，万竹一泉通。趺坐松间石，尘心觉尽空。
旗山勾漏洞·其三
作者：徐熥
朝代：明

葛仙何处去，勾漏访遗踪。陟巘齐攀竹，听泉独倚松。石床荒藓合，丹灶薄云封。转入深林外，前山又一重。
旗山勾漏洞·其二
作者：徐熥
朝代：明

丹成不记年，古洞白云边。众水争趋壑，孤峰欲接天。路危逢乱石，山尽见平田。日暮休归去，还期遇葛仙。
旗山勾漏洞·其四
作者：徐熥
朝代：明

仙都在人境，一步一嵓峦。怪石各有态，脩篁难计竿。松烟烧处煖，萝磴坐来寒。别去仍回首，馀生几度看。
无题
作者：徐熥
朝代：明

数声残漏满帘霜，青鸟衔笺事渺茫。剖赠半规苍玉玦，分将百合紫罗囊。空传垂手尊前舞，新结愁眉镜里妆。一枕游仙终是梦，桃花春色误刘郎。无缘翻悔意相关，云雨巫阳一梦间。独抚朱弦琴哽咽，背流红泪烛潺湲。新分半玦终难合，旧赠明珠未忍还。纵使章台零落后，长条犹自望君攀。锦衾罗帐泪潸然，淡月微霜夜可怜。啮臂尚思当日约，同心空结片时缘。瓶沉古井浑身碎，珠孕灵渊几个圆。一别天台成隔世，桃花流水自年年。一寸湘筠泪满枝，百年幽恨是幽期。朱弦忽断鸾难续，锦字私传鸟不知。新唾花痕沾广袖，旧分香气散重帷。此生欲了寻春约，须及清阴未绿时。剑化雌雄玉匣空，寒潮东逝信谁通。金生莲步双缠白，钏约冰肌一线红。事去欢娱并作怨，缘乖魂梦也难同。芳菲零乱春光晚，满地胭脂半夜风。兰心迷蝶柳藏鸦，绮阁银灯照九华。百尺蓝桥通步障，几重巫峡隔窗纱。魂销翠带胸前草，肠断青铜影里花。落尽深红春色晚，肯容刘阮更思家。镜中双鬓绾如鸦，广袖新看染石华。晓起靓妆消翠靥，昼眠香汗浸红纱。半沟腻水堪流叶，一尺雕栏不障花。总为多情眉黛蹙，怪他人说是西家。愁见流苏百结同，绣帏寒夜一边空。几痕斑泪孤生竹，十指朱丝半死桐。在野鸳鸯虚桃被，出山鹦鹉怨樊笼。臂纱不解缠绵意，长护嫣红旧守宫。归期无定数难占，凤蜡烧残夜未厌。几点金徽桃后谱，半边铜镜嫁时奁。红销榴带丝空结，朱褪樱唇酒不沾。梦醒碧纱窗外月，梅花疏影满雕檐。玉殒珠沉思悄然，明中流泪暗相怜。常图蛱蝶花楼下，记刺鸳鸯绣幕前。祗有梦魂能结雨，曾无心胆似非烟。朱颜皓齿归黄土，脉脉空寻再世缘。
无题·其一
作者：徐熥
朝代：明

数声残漏满帘霜，青鸟衔笺事渺茫。剖赠半规苍玉玦，分将百合紫罗囊。空传垂手尊前舞，新结愁眉镜里妆。一枕游仙终是梦，桃花春色误刘郎。
无题·其七
作者：徐熥
朝代：明

镜中双鬓绾如鸦，广袖新看染石华。晓起靓妆消翠靥，昼眠香汗浸红纱。半沟腻水堪流叶，一尺雕栏不障花。总为多情眉黛蹙，怪他人说是西家。
无题·其三
作者：徐熥
朝代：明

锦衾罗帐泪潸然，淡月微霜夜可怜。啮臂尚思当日约，同心空结片时缘。瓶沉古井浑身碎，珠孕灵渊几个圆。一别天台成隔世，桃花流水自年年。
无题·其九
作者：徐熥
朝代：明

归期无定数难占，凤蜡烧残夜未厌。几点金徽桃后谱，半边铜镜嫁时奁。红销榴带丝空结，朱褪樱唇酒不沾。梦醒碧纱窗外月，梅花疏影满雕檐。
无题·其二
作者：徐熥
朝代：明

无缘翻悔意相关，云雨巫阳一梦间。独抚朱弦琴哽咽，背流红泪烛潺湲。新分半玦终难合，旧赠明珠未忍还。纵使章台零落后，长条犹自望君攀。
无题·其五
作者：徐熥
朝代：明

剑化雌雄玉匣空，寒潮东逝信谁通。金生莲步双缠白，钏约冰肌一线红。事去欢娱并作怨，缘乖魂梦也难同。芳菲零乱春光晚，满地胭脂半夜风。
无题·其八
作者：徐熥
朝代：明

愁见流苏百结同，绣帏寒夜一边空。几痕斑泪孤生竹，十指朱丝半死桐。在野鸳鸯虚桃被，出山鹦鹉怨樊笼。臂纱不解缠绵意，长护嫣红旧守宫。
无题·其六
作者：徐熥
朝代：明

兰心迷蝶柳藏鸦，绮阁银灯照九华。百尺蓝桥通步障，几重巫峡隔窗纱。魂销翠带胸前草，肠断青铜影里花。落尽深红春色晚，肯容刘阮更思家。
无题·其十
作者：徐熥
朝代：明

玉殒珠沉思悄然，明中流泪暗相怜。常图蛱蝶花楼下，记刺鸳鸯绣幕前。祗有梦魂能结雨，曾无心胆似非烟。朱颜皓齿归黄土，脉脉空寻再世缘。
无题·其四
作者：徐熥
朝代：明

一寸湘筠泪满枝，百年幽恨是幽期。朱弦忽断鸾难续，锦字私传鸟不知。新唾花痕沾广袖，旧分香气散重帷。此生欲了寻春约，须及清阴未绿时。
无题和徐茂吴司理
作者：徐熥
朝代：明

绣阁重重锁翠娥，春风帘幕度微波。红牙一拍芳心乱，肠断江南子夜歌。年少谁家傅粉郎，舞裙歌扇断人肠。当筵一道微风起，吹出罗衣贾女香。独离幽阁影随身，红拂杨家是丽人。自有绕梁声宛转，不愁罗袜步生尘。劈开金锁出重门，学得文君半夜奔。但爱风流人似玉，不知年少是梨园。含羞含态步迟迟，南北峰头月落时。此处留侬侬已住，从今莫唱恼侬词。金缕歌成恨几重，看君乐府演临邛。场中多少怜香意，今夜欢娱尽属侬。响遏行云是此声，况看人似玉壶清。蛾眉不惜从君死，只为当时一笑情。生前憔悴死含冤，半臂犹看带血痕。我亦多情病司马，不知何处吊香魂。
无题和徐茂吴司理·其一
作者：徐熥
朝代：明

绣阁重重锁翠娥，春风帘幕度微波。红牙一拍芳心乱，肠断江南子夜歌。
无题和徐茂吴司理·其七
作者：徐熥
朝代：明

响遏行云是此声，况看人似玉壶清。蛾眉不惜从君死，只为当时一笑情。
无题和徐茂吴司理·其三
作者：徐熥
朝代：明

独离幽阁影随身，红拂杨家是丽人。自有绕梁声宛转，不愁罗袜步生尘。
无题和徐茂吴司理·其二
作者：徐熥
朝代：明

年少谁家傅粉郎，舞裙歌扇断人肠。当筵一道微风起，吹出罗衣贾女香。
无题和徐茂吴司理·其五
作者：徐熥
朝代：明

含羞含态步迟迟，南北峰头月落时。此处留侬侬已住，从今莫唱恼侬词。
无题和徐茂吴司理·其八
作者：徐熥
朝代：明

生前憔悴死含冤，半臂犹看带血痕。我亦多情病司马，不知何处吊香魂。
无题和徐茂吴司理·其六
作者：徐熥
朝代：明

金缕歌成恨几重，看君乐府演临邛。场中多少怜香意，今夜欢娱尽属侬。
无题和徐茂吴司理·其四
作者：徐熥
朝代：明

劈开金锁出重门，学得文君半夜奔。但爱风流人似玉，不知年少是梨园。
无题和李义山
作者：徐熥
朝代：明

香烬金猊烛散风，月沉西岭水流东。云迷洛浦人何处，柳暗章台路不通。远岫似凝眉上翠，守宫犹染臂间红。凄凉往事休重省，十载游踪叹转蓬。为雨为云无定踪，半衾幽恨数声钟。弦于离绪同时断，墨与啼痕一样浓。无复芳心含豆蔻，空将薄命委芙蓉。西邻只在高楼畔，似隔天台路几重。
无题和李义山·其一
作者：徐熥
朝代：明

香烬金猊烛散风，月沉西岭水流东。云迷洛浦人何处，柳暗章台路不通。远岫似凝眉上翠，守宫犹染臂间红。凄凉往事休重省，十载游踪叹转蓬。
无题和李义山·其二
作者：徐熥
朝代：明

为雨为云无定踪，半衾幽恨数声钟。弦于离绪同时断，墨与啼痕一样浓。无复芳心含豆蔻，空将薄命委芙蓉。西邻只在高楼畔，似隔天台路几重。
既别田叔归过渊关公署怅然有怀
作者：徐熥
朝代：明

关外车声不可闻，溪边公署闭寒云。从今来往渊溪路，定忆风流屠使君。高阁三层傍水开，诗人多在此衔杯。从今磴道空危绝，若个诗人得上来。
既别田叔归过渊关公署怅然有怀·其一
作者：徐熥
朝代：明

关外车声不可闻，溪边公署闭寒云。从今来往渊溪路，定忆风流屠使君。
既别田叔归过渊关公署怅然有怀·其二
作者：徐熥
朝代：明

高阁三层傍水开，诗人多在此衔杯。从今磴道空危绝，若个诗人得上来。
旧岁与伯孺诸子泛舟白沙分赋野航恰受两三人之句余已赋排律一章兹伯孺复出玉生所作扇头前景因重赋绝句题其上己亥二月三日
作者：徐熥
朝代：明

去岁仲冬齐汎艇，戏将联句效城南。眼前风景犹如昨，又过春光二月三。
旱
作者：徐熥
朝代：明

入秋犹不雨，望已绝三农。处处忧豺虎，村村祭土龙。人情皆悯岁，天意岂乾封。米价腾如此，军储不罢供。上天未悔祸，四野正皇皇。溪涧水亦涸，桔槔何处忙。诛求今正急，谁敢议开仓。苦乏谋生策，须求辟谷方。
旱·其一
作者：徐熥
朝代：明

入秋犹不雨，望已绝三农。处处忧豺虎，村村祭土龙。人情皆悯岁，天意岂乾封。米价腾如此，军储不罢供。
旱·其二
作者：徐熥
朝代：明

上天未悔祸，四野正皇皇。溪涧水亦涸，桔槔何处忙。诛求今正急，谁敢议开仓。苦乏谋生策，须求辟谷方。
易水怀古
作者：徐熥
朝代：明

一笑秦庭事已空，萧萧寒气动悲风。飞霜枉购千金匕，贯日犹悬百丈虹。公子歌残衣变白，田光死去血流红。蓟门零落咸阳火，易水年年只向东。
易水道中答谢在杭
作者：徐熥
朝代：明

翩翩击筑共游燕，慷慨行歌易水边。九曲河流看似带，三春杨柳折为鞭。诗成马上无须草，酒买垆头不论钱。此去长安应咫尺，与君同赋帝京篇。
春兴
作者：徐熥
朝代：明

入春才数日，春意满疏林。苔补阶前色，禽传竹外音。山容开晓霁，云气散轻阴。虚室无尘想，泠然物外心。
春夜同钱叔达陈惟秦斋中雨坐
作者：徐熥
朝代：明

高斋开乱竹，孤烛坐潺湲。世味随年减，浮生到夜閒。交应同白水，语不离青山。城市红尘满，烟霞独此间。
春日同叔达汝大惟秦幼孺粹夫能始兴公集无竞南郊水亭
作者：徐熥
朝代：明

布谷声中醉倚栏，夕阳山色隔帘看。青团柳叶春烟薄，白散梨花暮雨寒。燕垒泥香芳径晚，鱼梁痕浅小池乾。只因地僻稀来往，门外低枝欲碍冠。
春日居法云兰若
作者：徐熥
朝代：明

移来书舍傍琳宫，隔断红尘路不通。游屐半閒新雨后，法幢高挂乱云中。夜深松偃疏帘月，春尽花飞晚磬风。谩谓空门人迹少，相寻日日有支公。登临正及看花期，青草葳蕤步屧宜。雨翳鲸音过院冷，风传莺语出林迟。閒寻缁锡谈三昧，偶伴黄冠礼六时。自是山中堪避俗，更无踪迹世人知。古路苍苍入鹫峰，烟霞隔断往来踪。时将真诀灯前课，每与游僧竹下逢。满架瑶函藏贝叶，远林山色绚芙蓉。闭门晏坐尘缘息，又听云堂起暮钟。满径苍苔过客稀，疏钟才动暝烟飞。轻敲竹院残僧返，乱落松花一鹤归。夜静石灯分佛火，春寒山罽借禅衣。上方万籁闻俱寂，但有经声出翠微。
春日居法云兰若·其一
作者：徐熥
朝代：明

移来书舍傍琳宫，隔断红尘路不通。游屐半閒新雨后，法幢高挂乱云中。夜深松偃疏帘月，春尽花飞晚磬风。谩谓空门人迹少，相寻日日有支公。
春日居法云兰若·其三
作者：徐熥
朝代：明

古路苍苍入鹫峰，烟霞隔断往来踪。时将真诀灯前课，每与游僧竹下逢。满架瑶函藏贝叶，远林山色绚芙蓉。闭门晏坐尘缘息，又听云堂起暮钟。
春日居法云兰若·其二
作者：徐熥
朝代：明

登临正及看花期，青草葳蕤步屧宜。雨翳鲸音过院冷，风传莺语出林迟。閒寻缁锡谈三昧，偶伴黄冠礼六时。自是山中堪避俗，更无踪迹世人知。
春日居法云兰若·其四
作者：徐熥
朝代：明

满径苍苔过客稀，疏钟才动暝烟飞。轻敲竹院残僧返，乱落松花一鹤归。夜静石灯分佛火，春寒山罽借禅衣。上方万籁闻俱寂，但有经声出翠微。
春日山居招袁无竞
作者：徐熥
朝代：明

晨起倦簪沐，便觉日停午。梁间燕哺雏，竹外鸠呼雨。碧藓盈阶除，幽花映窗户。裁诗招所驩，愁心绕烟树。
春日怀旧
作者：徐熥
朝代：明

千山万水梦魂遥，箫鼓声中忆阿娇。半夜朱楼巫峡雨，几行红泪浙江潮。青鸾锦字终难寄，司马琴心不再挑。一别西湖成隔岁，春风春雨长兰苕。
春日怀旧
作者：徐熥
朝代：明

落花寂寂柳依依，日暮空山独掩扉。双燕不知人去远，年年犹绕画梁飞。
春日怀王少文
作者：徐熥
朝代：明

去岁逢君花下饮，閒庭花落正纷纷。于今又是花时节，但见花开不见君。
春日晓起
作者：徐熥
朝代：明

山色犹含暝，柴门逐晓开。流星坠高柳，湿雾隐残梅。出谷莺声冷，巢林鹤梦回。无缘独吟眺，春意满莓苔。
春日白纻曲
作者：徐熥
朝代：明

辛夷半落桃花开，金羁宝瑟上春台。佳人倦倚阑干曲，两两黄莺飞相逐。
春日郊行
作者：徐熥
朝代：明

春风初动暮云平，十里芳郊信马行。山色苍苍溪水绿，杏花村里鹧鸪声。
春日閒居
作者：徐熥
朝代：明

草阁春方暮，柽阴日未斜。蜗涎分断壁，莺语共邻家。曲坞藏脩竹，轻云覆落花。卑栖有至性，长此卧烟霞。茅屋依青嶂，蒲团坐白云。新茶烧竹煮，老柏杂香焚。壁古苔纹见，林深鸟语闻。冥心忘早晚，花外已斜曛。一室通幽径，群峰列翠屏。空阶半夜雨，新竹几行青。山果猿争拾，岩扉鹤自扃。花间闻剥啄，客借太玄经。焚香坐翠微，山色入荆扉。日午鸟啼歇，门閒人迹稀。休粮孤鹤瘦，积雨野蔬肥。欲识静中意，白云天际飞。
春日閒居·其一
作者：徐熥
朝代：明

草阁春方暮，柽阴日未斜。蜗涎分断壁，莺语共邻家。曲坞藏脩竹，轻云覆落花。卑栖有至性，长此卧烟霞。
春日閒居·其三
作者：徐熥
朝代：明

一室通幽径，群峰列翠屏。空阶半夜雨，新竹几行青。山果猿争拾，岩扉鹤自扃。花间闻剥啄，客借太玄经。
春日閒居·其二
作者：徐熥
朝代：明

茅屋依青嶂，蒲团坐白云。新茶烧竹煮，老柏杂香焚。壁古苔纹见，林深鸟语闻。冥心忘早晚，花外已斜曛。
春日閒居·其四
作者：徐熥
朝代：明

焚香坐翠微，山色入荆扉。日午鸟啼歇，门閒人迹稀。休粮孤鹤瘦，积雨野蔬肥。欲识静中意，白云天际飞。
春日雨中喜惟秦至
作者：徐熥
朝代：明

斋居耽阒寂，犹厌鹿麋群。茶汲松泉煮，香收桂屑焚。避人宜昼雨，来客损春云。不带红尘至，寥寥独见君。
春暮感怀
作者：徐熥
朝代：明

春光将老杏花残，犹自惊心带泪看。记得去年今日里，布衣羸马出长安。
春暮送周乔卿
作者：徐熥
朝代：明

忽惊春已去，况复送君归。别意有如此，前途花正飞。蝉声风外急，山色雨中微。后夜看明月，相思独掩扉。
春歌
作者：徐熥
朝代：明

罗衾与角枕，展转有谁怜。妾身不如柳，一日尚三眠。
春泛若耶
作者：徐熥
朝代：明

春风散藻景，山水动微暄。桂棹泛兰渚，摇摇过前川。汀花媚幽壑，岸柳垂轻湍。环洲屡回复，杂树何缤纷。微波生镜湖，疏钟来云门。扬帆意超忽，溯流情孤鶱。逆楫芰荷脆，随波兰芷繁。和风驻瑶瑟，落日沉金尊。山川缅如故，畴昔谁能存。佳境岂易觌，幽怀愿无谖。
昭君怨
作者：徐熥
朝代：明

掩泪抛长袖，从今歌舞稀。肯将边地月，来照汉宫衣。
晋宫怨
作者：徐熥
朝代：明

恩宠由来有浅深，至尊行幸岂无心。蛾眉不解君心巧，空听羊车竹外音。
晓发
作者：徐熥
朝代：明

枕上榜歌起，溪中行侣稀。缆牵烟缕细，帆挂月痕微。曙逐鸡声尽，涛惊客梦归。沿洄三五里，犹未见朝晖。
晓至甘露寺因憩观音洞
作者：徐熥
朝代：明

乘晓到香台，钟残僧梦回。岩阿精舍隐，石窦普门开。初日跃林出，罡风跨浪来。披榛寻旧迹，一半委苍苔。
晓起看梅
作者：徐熥
朝代：明

花神催晓梦，枕上忽闻馨。路指梅林白，尊携竹叶青。萝衣沾宿露，藜杖带寒星。积雪看如絮，前村作杳冥。
晚泊七里滩
作者：徐熥
朝代：明

寒云生近浦，落日满前汀。旅梦惊潮破，渔歌过濑停。一竿秋水碧，孤棹晚山青。向夕推篷望，中天见客星。
晚渡淮水
作者：徐熥
朝代：明

孤帆涉淮水，天气苦寒冱。积雪明长崖，斜阳横古渡。渔灯隔浦来，人烟数家聚。前途多风尘，故山隔云树。栖栖问去津，悠悠叹行路。远涉犹未穷，徘徊日将暮。
晚至毗陵
作者：徐熥
朝代：明

榜人穷日力，向晚到荆溪。近驿舟航满，沿城灯火齐。角声悲断续，山色黯东西。客子愁无寐，昏雅莫乱啼。
晚至石竹山
作者：徐熥
朝代：明

寻真当薄暮，暝色满松关。绝壁猿声断，遥空鹤影还。云边春草路，天际夕阳山。应识仙都近，钟声杳霭间。
晚过惠山
作者：徐熥
朝代：明

舍筏寻兰若，斜阳古殿开。竹烟深似雨，松瀑响如雷。水逐钟声去，云从塔影来。清泉随意取，装得满船回。
暮出茌平宿二十里村店
作者：徐熥
朝代：明

征车贪远宿，宿处更荒凉。出郭才数里，几家成一乡。灯燃绵炬暗，茶煮柳条香。不待晨炊去，主人无晓粮。
曾人倩秘书招饮衙斋话旧分得昏字
作者：徐熥
朝代：明

悠悠往事不堪论，燕市悲歌欲断魂。折柳岂忘逢驿路，颂椒还记醉祗园。千金橐尽心犹壮，一剑锋销侠尚存。酒后对君思起舞，浮云西北易黄昏。
曾人倩雨中过酌
作者：徐熥
朝代：明

故人休沐暇，穷巷过吟鞭。散帙钩帘坐，寻诗解带眠。马蹄淹暮雨，莺语乱春烟。自与垆头熟，不愁无酒钱。
月夜
作者：徐熥
朝代：明

莺花三月出燕关，千里家乡几日还。今夜月明天似水，梦魂先到武夷山。
月夜度石梁登摘星台
作者：徐熥
朝代：明

四野苍烟暝，千峰夕照催。踏兹明月影，独上摘星台。山自鸿濛剖，人从鸟道来。石梁称险绝，不用说天台。
有感
作者：徐熥
朝代：明

传闻关白死，海气绝氛腥。间谍防真伪，悲欢杂涕零。王春回雨露，天怒息雷霆。时事难高枕，端居莫谓宁。馁虎横行甚，村氓骨半枯。猛应凭伥鬼，威或假妖狐。白昼常当道，清时敢负嵎。官兵虚搏击，鸡犬反惊呼。久雨防时歉，囊空米价腾。子钱残岁急，官赋隔年徵。薄劣明时弃，疏慵末俗憎。处篱同斥鴳，未敢望鹍鹏。
有感·其一
作者：徐熥
朝代：明

传闻关白死，海气绝氛腥。间谍防真伪，悲欢杂涕零。王春回雨露，天怒息雷霆。时事难高枕，端居莫谓宁。
有感·其三
作者：徐熥
朝代：明

久雨防时歉，囊空米价腾。子钱残岁急，官赋隔年徵。薄劣明时弃，疏慵末俗憎。处篱同斥鴳，未敢望鹍鹏。
有感·其二
作者：徐熥
朝代：明

馁虎横行甚，村氓骨半枯。猛应凭伥鬼，威或假妖狐。白昼常当道，清时敢负嵎。官兵虚搏击，鸡犬反惊呼。
有所思
作者：徐熥
朝代：明

徙倚向花丛，罗衣湿清露。乌鹊隐茂林，寒蝉抱高树。焚香理素琴，聊以抒心愫。美人期不来，中宵泪如注。月色满花阴，花阴空伫立。何以赠所驩，悲歌聊当泣。啾啾阶蛩吟，喔喔邻鸡急。幽会杳无期，空令长太息。
望月有怀和陆纂父
作者：徐熥
朝代：明

一别经圆缺，三秋望转明。蛾眉今夕影，鸾镜旧时情。貌逐清辉减，愁随素魄生。关山千里隔，何处照盈盈。
望月有怀唐宗贞陈彦宗
作者：徐熥
朝代：明

微月入庭除，疏松散清影。山深岚翠浓，露落衣裳冷。当时月下人，踪迹同萍梗。对月思所驩，此情空耿耿。
朝天宫赠沈道士
作者：徐熥
朝代：明

回廊九曲隐星坛，霞佩螭衣偃月冠。唱彻步虚词一阕，白云满地磬声寒。
李惟实过集客舍
作者：徐熥
朝代：明

击筑过燕市，逢君醉浊醪。龙门叨御李，虫刻愧投桃。岁月虚长铗，风尘暗大刀。可怜灯影里，相对两青袍。
村中晚步
作者：徐熥
朝代：明

数家茅屋小溪东，衰草寒烟夕照中。门掩千峰山犬吠，一篱秋色豆花红。青山回合抱清溪，村径阴阴鸟自啼。落尽疏林秋色晚，水流枫叶过桥西。
村中晚步·其一
作者：徐熥
朝代：明

数家茅屋小溪东，衰草寒烟夕照中。门掩千峰山犬吠，一篱秋色豆花红。
村中晚步·其二
作者：徐熥
朝代：明

青山回合抱清溪，村径阴阴鸟自啼。落尽疏林秋色晚，水流枫叶过桥西。
杨白花
作者：徐熥
朝代：明

杨花如雪叶如丝，无奈东风一夜吹。飘落不知何处所，年年肠断暮春时。
松陵夜泛
作者：徐熥
朝代：明

一片轻帆挂月明，微茫何处辨孤城。已看灯火星星近，犹隔西风数里程。
松陵舟中
作者：徐熥
朝代：明

西风吹袂失炎蒸，落日波光似镜澄。囊里钱馀缘戒酒，途中舟缓为寻僧。孤村近浦船为市，古寺临江塔有灯。一带人烟何处所，榜歌遥指是松陵。
松陵舟中送幼孺入苕川兼柬在杭使君及苕中诸旧游
作者：徐熥
朝代：明

怀土情虽切，他乡且暂留。去寻苕水吏，独作太湖游。顾影同看烛，含啼各买舟。我来惭父老，不敢再依刘。
枕上偶成
作者：徐熥
朝代：明

山馆云寒枕簟清，隔窗残月不分明。黄莺未醒人先醒，卧听枝头第一声。
林伯仪自金陵还莆过访话别
作者：徐熥
朝代：明

为客经淮楚，归途访索居。云山一骑远，烟柳六朝疏。问路知乡近，还家及岁除。陆生装薄甚，惟有一囊书。
林子真久客临汀闻余归自长安贻书慰藉感而赋荅
作者：徐熥
朝代：明

经年离思杳难裁，望断江南雪后梅。锦字忽传孤雁至，明珠惊向九龙来。雄心已耗刘蕡第，死骨谁收郭隗台。总为穷愁才易尽，岂堪重问笔花开。
林方伯先生七十初度是日为吕纯阳诞辰
作者：徐熥
朝代：明

共传薇省即蓬壶，白发中朝老大夫。申甫何年曾降岳，仙翁此日正悬弧。一杯琼液承金掌，九转丹砂在玉炉。莫是贞元前进士，托生尘世住玄都。
枫桥夜泊梦邓汝高进士
作者：徐熥
朝代：明

燕吴遥望隔天涯，魂去魂来只自知。梦里顿忘裘马贵，相逢犹似布衣时。
柬程子晖
作者：徐熥
朝代：明

求友空歌伐木声，逢君真见古人情。迹因避世青山近，心为忧时白发生。倚杖暮云花径远，捲帘春雨荔阴清。除将问道寻师外，那得庞公肯入城。
柬陈汝大
作者：徐熥
朝代：明

爱君栖隐处，一室白云深。古壁藤花乱，空庭桐叶阴。静能销世态，老得遂閒心。自愧嵇生懒，经年不入林。
柳
作者：徐熥
朝代：明

千丝万缕斗妖娆，和雨和烟陌上飘。夜夜篴声关塞路，年年杯酒灞陵桥。隋堤台女输浓黛，楚国佳人斗细腰。只恐章台春易老，几回攀折恨萧条。
树下禅僧
作者：徐熥
朝代：明

跏趺依古树，偃息对峰阴。草屩莓苔湿，麻衣烟霭深。猿啼知定性，叶落见禅心。明日随缘去，游踪何处寻。老树不知年，无言息树边。着头多雀秽，遍体有蜗涎。木叶寒时佩，花裀定后眠。月中行客过，疑是野狐禅。
树下禅僧·其一
作者：徐熥
朝代：明

跏趺依古树，偃息对峰阴。草屩莓苔湿，麻衣烟霭深。猿啼知定性，叶落见禅心。明日随缘去，游踪何处寻。
树下禅僧·其二
作者：徐熥
朝代：明

老树不知年，无言息树边。着头多雀秽，遍体有蜗涎。木叶寒时佩，花裀定后眠。月中行客过，疑是野狐禅。
桃叶渡访张幼于
作者：徐熥
朝代：明

淮水东边杨柳新，白头犹醉曲中春。尊前试看红妆女，谁是当年劝酒人。
桃花涧访吕山人
作者：徐熥
朝代：明

长日青山歌采芝，人间甲子不曾知。却嫌住近桃花涧，花落花开见岁时。
桃花片
作者：徐熥
朝代：明

一夜天孙剪绛绡，满林红雨乱萧萧。武陵溪上香魂散，露井风前艳质销。粉黛凋残留半靥，胭脂零落带馀娇。崔郎肠断寻春处，人面花容两寂寥。
桐庐晓发
作者：徐熥
朝代：明

挂帆山县晓，云气满溪阴。虽有风尘役，能无丘壑心。人烟依水近，塔影坠江深。所叹垂纶者，高踪不可寻。
桑溪禊饮诗二首
作者：徐熥
朝代：明

春风载柔，遵彼长林。我有旨酒，与子同斟。幽怀既惬，玄想弥深。悠悠逝波，实怆我心。暮春有馀閒，出郊骋游目。桑溪激清湍，澄泓递洄洑。微暄起川涘，轻阴垂灌木。群贤互箕踞，浮觞溯溪曲。周遭信堤岸，斟酌劳童仆。石矗防仄倾，流驶虑颠覆。幽赏豁尘襟，馀芗散春服。尊罍犹未罄，羲轮欲回毂。俯仰成古今，动静悟往复。谁哉契我心，兰亭有高躅。
桑溪禊饮诗二首·其一
作者：徐熥
朝代：明

春风载柔，遵彼长林。我有旨酒，与子同斟。幽怀既惬，玄想弥深。悠悠逝波，实怆我心。
桑溪禊饮诗二首·其二
作者：徐熥
朝代：明

暮春有馀閒，出郊骋游目。桑溪激清湍，澄泓递洄洑。微暄起川涘，轻阴垂灌木。群贤互箕踞，浮觞溯溪曲。周遭信堤岸，斟酌劳童仆。石矗防仄倾，流驶虑颠覆。幽赏豁尘襟，馀芗散春服。尊罍犹未罄，羲轮欲回毂。俯仰成古今，动静悟往复。谁哉契我心，兰亭有高躅。
梁宫怨
作者：徐熥
朝代：明

深宫长日闭苍苔，恩宠于今念已灰。莫望他生更相见，君王行满不轮回。
梅花落
作者：徐熥
朝代：明

繁花生绝塞，春至几枝空。舞杂梁园雪，飘随庾岭风。妆台香点砌，官阁影辞丛。少妇高楼上，含悽曲调中。
梦
作者：徐熥
朝代：明

梦里交驩者，平生识面稀。赠香疑贾女，解佩似江妃。锦水烟波阔，巫山云雨微。蘧然惊醒处，清泪满罗衣。
楚宫怨
作者：徐熥
朝代：明

黄土埋香翠黛销，楚妃魂逐楚云飘。愁多自殒如花貌，岂为君王爱细腰。
樵
作者：徐熥
朝代：明

历尽白云千嶂，挑归黄叶一肩。但愿瓶中有粟，不愁厨下无烟。
樵川道中
作者：徐熥
朝代：明

停舟当薄暮，古寺报昏钟。茅店斜临水，柴门半倚松。云萝催暝色，霜叶老秋容。片月飞清影，寒山翠几重。
歌者陈郎戏作姬妆即席调赠
作者：徐熥
朝代：明

梨园推丽质，结束作妖姬。妙舞风前合，清歌云外迟。綵衣裁袖窄，翠钿压眉低。何必悲黄鹄，愁多貌不移。
武夷十咏 其一 玉女峰
作者：徐熥
朝代：明

五色苔花当绣襦，朝云暮雨锁模糊。清溪照出蛾眉影，错认湖中大小姑。
武夷十咏 其七 金鸡洞
作者：徐熥
朝代：明

红尘容易使人迷，流水无情日又西。大梦纷纷谁自觉，空劳仙洞报金鸡。
武夷十咏 其三 仙掌峰
作者：徐熥
朝代：明

顶门开处即玄关，白日青天去不还。多少幻形俱脱化，独留仙掌在人间。
武夷十咏 其九 投龙洞
作者：徐熥
朝代：明

空有辉煌玉简书，莫疑云气不重嘘。神龙本是飞腾物，肯向千年洞里居。
武夷十咏 其二 架壑船
作者：徐熥
朝代：明

壑里藏舟经几春，溪头何用叹迷津。世人自爱风波险，岂是神仙不渡人。
武夷十咏 其五 大王峰
作者：徐熥
朝代：明

危峰苍翠插云中，炉里丹砂色尚红。此地大王曾羽化，至今犹自起雄风。
武夷十咏 其八 幔亭峰
作者：徐熥
朝代：明

一曲宾云酒一卮，共乘鸾鹤醉归迟。至今五色霞千片，犹似当年结彩时。
武夷十咏 其六 徐仙岩
作者：徐熥
朝代：明

碧嶂千寻骨一函，当年曾此脱尘凡。重来忽记前身果，笑指飞升旧日岩。
武夷十咏 其十 虹桥板
作者：徐熥
朝代：明

一从仙乐散丹霄，千载长虹亘未消。待得丹成生羽翼，手攀日月过虹桥。
武夷十咏 其四 换骨岩
作者：徐熥
朝代：明

可怜人世似蜉蝣，谁识真还借假脩。不学换心求换骨，青山依旧葬骷髅。
武夷十咏·玉女峰
作者：徐熥
朝代：明

五色苔花当绣襦，朝云暮雨锁模糊。清溪照出蛾眉影，错认湖中大小姑。壑里藏舟经几春，溪头何用叹迷津。世人自爱风波险，岂是神仙不渡人。顶门开处即玄关，白日青天去不还。多少幻形俱脱化，独留仙掌在人间。可怜人世似蜉蝣，谁识真还借假脩。不学换心求换骨，青山依旧葬骷髅。危峰苍翠插云中，炉里丹砂色尚红。此地大王曾羽化，至今犹自起雄风。碧嶂千寻骨一函，当年曾此脱尘凡。重来忽记前身果，笑指飞升旧日岩。红尘容易使人迷，流水无情日又西。大梦纷纷谁自觉，空劳仙洞报金鸡。一曲宾云酒一卮，共乘鸾鹤醉归迟。至今五色霞千片，犹似当年结彩时。空有辉煌玉简书，莫疑云气不重嘘。神龙本是飞腾物，肯向千年洞里居。一从仙乐散丹霄，千载长虹亘未消。待得丹成生羽翼，手攀日月过虹桥。
武夷溪口送惟起弟度关
作者：徐熥
朝代：明

竹杖芒鞋历翠岑，蒯缑忽动远游心。离魂已与千峰断，别恨空如九曲深。秪有飘蓬怀白璧，全无大药化黄金。山中散尽宾云曲，泪落西风半夜砧。青山游侣散纷纷，况复临岐远送君。两地雁鸿难顾影，一时鸾鹤总离群。人从杜若洲边去，路在桃花洞口分。明发登高各惆怅，鹅湖斜日幔亭云。
武夷溪口送惟起弟度关·其一
作者：徐熥
朝代：明

竹杖芒鞋历翠岑，蒯缑忽动远游心。离魂已与千峰断，别恨空如九曲深。秪有飘蓬怀白璧，全无大药化黄金。山中散尽宾云曲，泪落西风半夜砧。
武夷溪口送惟起弟度关·其二
作者：徐熥
朝代：明

青山游侣散纷纷，况复临岐远送君。两地雁鸿难顾影，一时鸾鹤总离群。人从杜若洲边去，路在桃花洞口分。明发登高各惆怅，鹅湖斜日幔亭云。
武夷送吴元瀚还莆
作者：徐熥
朝代：明

日日看山住翠微，虹桥宴罢各将归。几时再买重游棹，三载方还旧钓矶。囊橐只携丹诀去，梦魂犹带白云飞。别君不用绨袍赠，玉女新裁五色衣。
武林与子卿宿别
作者：徐熥
朝代：明

渺渺疏钟月下闻，天涯相见复离群。秋风一夜孤帆远，遥隔吴山几片云。
武林驿别康元龙
作者：徐熥
朝代：明

钱唐江上浪层层，此地分携感慨增。客路残年悲短剑，驿亭寒夜忆孤灯。归魂黑度千林雨，乡泪红凝半枕冰。江北江南天万里，不堪回首望西陵。
毗陵舟中
作者：徐熥
朝代：明

行行惊岁暮，孤棹滞天涯。远岸经桥合，寒流抱郭斜。何人分竹叶，无使寄梅花。苦为微名累，萧萧两鬓华。
水中花影
作者：徐熥
朝代：明

一枝浓艳俯沧浪，彷佛还疑镜里妆。波面波心飞蛱蝶，树头树尾宿鸳鸯。浮萍点缀偏生色，流沫潺湲岂有香。借问娇姿谁得似，洛神方在水中央。
水帘
作者：徐熥
朝代：明

潺潺千点响淙淙，一片冰绡挂碧空。日射恍疑金络索，月明如坐水晶宫。神龙喷处珠盈贯，玉女来时佩驭风。十二阑干遥骋望，万重山色总朦胧。
水明楼听雨荅二孺
作者：徐熥
朝代：明

莫怪溪楼冒雨来，萍踪无定老相催。纵今岁岁来相访，百岁曾无六十回。
水明楼赠陈仕卿
作者：徐熥
朝代：明

日日来相访，爱君幽意长。画题随客命，诗债逼人偿。听雨坐蕉径，放云开竹房。入林无小阮，终少七贤狂。
水西迟陈伯孺不至
作者：徐熥
朝代：明

之子来何暮，相思漫倚楼。望穷平楚月，魂断锦溪流。对酒不成醉，看云何处留。几回沙浦上，数尽往来舟。
汉宫怨
作者：徐熥
朝代：明

宠幸当年不省忧，六宫那许近宸旒。一从废入长门里，始解宫中失宠愁。
汉宫春晓词
作者：徐熥
朝代：明

长信宫中玉漏微，绿杨枝上乳鸦飞。忽听银钥开金锁，残月楼头照舞衣。枕上频闻女伴催，任教初日上妆台。玉肌应共东风软，正梦昭阳侍寝来。宿雾霏微御柳青，水晶帘捲见残星。传言禁漏声休促，昨夜君王酒未醒。莺声睍睆出花枝，肠断流苏梦觉时。一派管弦何处起，遥知别院拜昭仪。
汉宫春晓词·其一
作者：徐熥
朝代：明

长信宫中玉漏微，绿杨枝上乳鸦飞。忽听银钥开金锁，残月楼头照舞衣。
汉宫春晓词·其三
作者：徐熥
朝代：明

宿雾霏微御柳青，水晶帘捲见残星。传言禁漏声休促，昨夜君王酒未醒。
汉宫春晓词·其二
作者：徐熥
朝代：明

枕上频闻女伴催，任教初日上妆台。玉肌应共东风软，正梦昭阳侍寝来。
汉宫春晓词·其四
作者：徐熥
朝代：明

莺声睍睆出花枝，肠断流苏梦觉时。一派管弦何处起，遥知别院拜昭仪。
江上再送汝高
作者：徐熥
朝代：明

相送江楼暮，风烟黯自愁。君行是得意，不敢泪双流。
江上漫成
作者：徐熥
朝代：明

游人恋故乡，每恨离家远。如何石尤风，又叹舟行晚。
江上答客伤王少文
作者：徐熥
朝代：明

去岁江头同送客，江水茫茫江月白。今岁江头送客归，问君动定空沾衣。别去光阴才一载，可怜世事须臾改。当日江间折柳人，于今枯骨知何在。客子闻言双泪垂，君亡不待余归时。访君不入君华屋，日伴孤猿坟上哭。
江上送客
作者：徐熥
朝代：明

片帆遥向洞庭游，湖水茫茫一色秋。别后思君肠欲断，不堪重倚夕阳楼。
江上送惟起弟
作者：徐熥
朝代：明

别意孤帆远，行装一剑贫。何堪哀痛后，复际此风尘。旅馆常怀母，长途好爱身。江干一杯酒，相对总沾巾。
江行杂咏
作者：徐熥
朝代：明

小径隐丛薄，危桥跨断云。前林多少树，霜叶落纷纷。江阔帆影迟，夜久砧声歇。深嶂归暮云，寒波漾明月。暝色沉孤屿，残云冷钓艭。一声长笛响，秋意满空江。返照有馀景，西风无限情。暮蝉与孤雁，处处送秋声。
江行杂咏·其一
作者：徐熥
朝代：明

小径隐丛薄，危桥跨断云。前林多少树，霜叶落纷纷。
江行杂咏·其三
作者：徐熥
朝代：明

暝色沉孤屿，残云冷钓艭。一声长笛响，秋意满空江。
江行杂咏·其二
作者：徐熥
朝代：明

江阔帆影迟，夜久砧声歇。深嶂归暮云，寒波漾明月。
江行杂咏·其四
作者：徐熥
朝代：明

返照有馀景，西风无限情。暮蝉与孤雁，处处送秋声。
江郡侯招饮西湖同曾人倩谢在杭分得游字
作者：徐熥
朝代：明

乞假邀驩露冕游，暂从湖上驻鸣驺。千层粉堞连云起，一带沧波绕寺流。大梦山前春意动，澄澜阁上雨声收。江淹彩笔雄今古，敢对青尊共唱酬。
汲井曲
作者：徐熥
朝代：明

银床斜压梧桐井，牵动残丝五色绠。臂捲罗绡宝钏高，波凝玉乳金瓶冷。沈沈鸭绿浸鸦黄，辘轳一声愁断肠。碎光摇动阑干湿，草根滴露阴蛩泣。
汶上感旧
作者：徐熥
朝代：明

汶水匆匆唱渭城，春风一别数年情。知君本是飘零客，未必重逢在此生。
沙口夜泊答宗思兼见示
作者：徐熥
朝代：明

薄暮停桡水一湾，沽来村酒破愁颜。戍楼残角吹霜落，别浦渔舟刺月还。几点昏鸦归木杪，数家寒火出林间。漫言潘岳犹年少，憔悴西风鬓易斑。
河间宵征
作者：徐熥
朝代：明

不尽风尘苦，宵行路更难。清霜蛩语急，斜月马蹄寒。砧捣闺心碎，笳吹乡梦残。驿楼看尚远，何处解征鞍。
泊黯淡滩登观音寺
作者：徐熥
朝代：明

古寺俯空滩，溪深客到难。浪疑南海涌，山作普陀看。幡影临流湿，钟声出谷寒。禅心如止水，元不碍风湍。
法云寺对月
作者：徐熥
朝代：明

空界云阴敛，祗园月色澄。光生初动磬，影送未归僧。入水悟禅意，照林疑佛灯。更阑纵吟眺，衣上露华凝。
洞房曲
作者：徐熥
朝代：明

檀郎意憨痴，留灯照绰约。郎嫌罗帐深，侬嫌罗帐薄。
济上
作者：徐熥
朝代：明

归兴已如此，归帆尚济州。沙汀芦受月，江岸蓼迎秋。不尽闽天远，无情汶水流。敢辞留滞苦，其奈倚门忧。
浒墅关怀王百谷
作者：徐熥
朝代：明

枫桥西下夕阳斜，重到关门问酒家。记得当年分别处，一船秋色载黄花。
浒墅关逢王百谷
作者：徐熥
朝代：明

才作吴门别，重逢在水涯。青蚨沽绿酒，彩鹢载黄花。坐久潮初满，谈深日易斜。虎邱一片月，相送到京华。
涌泉寺怀融上人
作者：徐熥
朝代：明

忆昔团焦住化城，萧萧风雨佛灯明。于今重借云房宿，无复当年禅诵声。
涌泉废寺
作者：徐熥
朝代：明

古寺荒凉久，凄然感废兴。残灰六十载，破衲两三僧。黠鼠据香积，妖狐吹佛灯。黄金重布地，不识有谁能。净室已丘墟，荆榛久未除。空山樵子路，前代梵王居。石柱颓残后，金身煨烬馀。披云寻故址，一步一踌躇。
涌泉废寺·其一
作者：徐熥
朝代：明

古寺荒凉久，凄然感废兴。残灰六十载，破衲两三僧。黠鼠据香积，妖狐吹佛灯。黄金重布地，不识有谁能。
涌泉废寺·其二
作者：徐熥
朝代：明

净室已丘墟，荆榛久未除。空山樵子路，前代梵王居。石柱颓残后，金身煨烬馀。披云寻故址，一步一踌躇。
涪州张节妇
作者：徐熥
朝代：明

涪水澄如练，还同节妇心。柏舟吟自苦，湘竹泪何深。矢志终箕帚，留颜见稿砧。贞魂应不朽，褒宠有纶音。
淘江舟中送张博士之官镇海
作者：徐熥
朝代：明

淘江此夜暂同舟，千里清漳君去游。春雨满庭肥苜蓿，青山一路响钩辀。云开蜃结空中市，昼静鳣飞海上楼。自是官閒堪坐啸，刺桐花下日淹留。
淘江访林德凤茂才
作者：徐熥
朝代：明

一榻茅茨倚翠微，暂将生计托渔矶。门当濑水潮常早，路绕方山客到稀。窗外竹声喧午枕，庭前花片点春衣。与君相见即相别，月落江头未忍归。
淮阴夜泊
作者：徐熥
朝代：明

淮阴城下暂停舟，明月无情水自流。汉代王孙今不见，惟馀春草满汀洲。
淮阴舟夜寄怀二云歌姬
作者：徐熥
朝代：明

淮浦东边月影斜，相思何处问琵琶。别时折是章台柳，梦里歌为玉树花。万里客魂销绿鬓，几回幽恨寄红牙。遥知香骨怀人瘦，宽尽春风系臂纱。
清明客中寄惟起弟
作者：徐熥
朝代：明

迢递京华路，风尘多苦辛。可怜三月暮，又负一年春。故里莺声老，天涯柳色新。孤灯风雨夜，忆汝倍伤神。
清明日感怀
作者：徐熥
朝代：明

此心如梦复如痴，荏苒春光欲暮时。啼比杜鹃先有血，愁同杨柳更多丝。林花开遍谁为主，社燕重来亦似悲。寒食已过非禁火，闭门犹自绝晨炊。
清明日饮陈子卿燕南客舍
作者：徐熥
朝代：明

燕市逢君倒接䍦，几回相乐又相悲。天涯踪迹同萍梗，客路年华寄柳枝。南国词坛高赤帜，西山爽气落瑶卮。若非暂过梨花院，辜负春光总不知。
清明有感
作者：徐熥
朝代：明

人间春色太无情，不管音容隔死生。满地梨花坟上雨，一番零落又清明。
渊关再别屠使君次来韵
作者：徐熥
朝代：明

使君才藻似枚皋，立得词坛赤帜高。薄俸半因开社费，閒心多为著书劳。年来淮桂歌招隐，此去湘兰赋反骚。五马骖驔人独远，楚天遥望首空搔。万里沅陵楚水隈，一麾今出越王台。当筵客尽留诗别，卧辙人多掩泪回。津汎神龙悲剑去，峰过回雁望书裁。九疑渐近三山远，何处登临屐再陪。
渊关再别屠使君次来韵·其一
作者：徐熥
朝代：明

使君才藻似枚皋，立得词坛赤帜高。薄俸半因开社费，閒心多为著书劳。年来淮桂歌招隐，此去湘兰赋反骚。五马骖驔人独远，楚天遥望首空搔。
渊关再别屠使君次来韵·其二
作者：徐熥
朝代：明

万里沅陵楚水隈，一麾今出越王台。当筵客尽留诗别，卧辙人多掩泪回。津汎神龙悲剑去，峰过回雁望书裁。九疑渐近三山远，何处登临屐再陪。
渊溪十里桥与屠田叔泣别
作者：徐熥
朝代：明

从来轩冕泪，不滴芰荷衣。独有今朝别，使君先泪挥。地偏愁会隔，天阔恐书稀。望望车尘远，人人哽咽归。
渔
作者：徐熥
朝代：明

江北清波细浪，溪南暮雨西风。短笛黄芦花外，扁舟红蓼丛中。
渔梁街逢赵彦宗
作者：徐熥
朝代：明

匹马相逢叹路岐，匆匆对语不多时。知君别去无他想，也是寻思遇我诗。
渔梁道中怀叶志卿
作者：徐熥
朝代：明

当年联辔处，已是七周星。野店曾同宿，流泉忆共听。殊音来往客，愁思短长亭。不尽怀乡感，因君增涕零。
渡岘江访林熙吉
作者：徐熥
朝代：明

江路当残雪，斜阳满客衣。林疏村店出，浪急钓船稀。远屿临流断，罡风到岸微。炊烟看渐近，何处是渔矶。青山两岸阔，一叶度空江。叫雁云中独，浮鸥浪里双。霜花飘野渡，水气拍船窗。渔唱来前浦，随风自有腔。
渡岘江访林熙吉·其一
作者：徐熥
朝代：明

江路当残雪，斜阳满客衣。林疏村店出，浪急钓船稀。远屿临流断，罡风到岸微。炊烟看渐近，何处是渔矶。
渡岘江访林熙吉·其二
作者：徐熥
朝代：明

青山两岸阔，一叶度空江。叫雁云中独，浮鸥浪里双。霜花飘野渡，水气拍船窗。渔唱来前浦，随风自有腔。
渡江
作者：徐熥
朝代：明

一叶扁舟逐浪飞，罡风吹浪上征衣。他时纵有南归梦，梦见涛声不敢归。
温永叔郡丞以诗见赠赋答
作者：徐熥
朝代：明

南国风流温太真，翩翩才藻更谁伦。几年作吏犹分竹，何处逢人叹积薪。郡剧不妨三日醒，甑空宁厌一官贫。使君赋有凌云气，白练亲题寄隐沦。
温泉宫
作者：徐熥
朝代：明

羯鼓声中酒未醒，华清浴罢转娉婷。可怜万古温泉水，难洗渔阳战血腥。
游仙曲
作者：徐熥
朝代：明

万里遥天片月明，玉皇开宴会蓬瀛。琼浆饮尽归玄府，鹤背瑶笙四五声。形容如鹤蜕如蝉，一夕凌虚去杳然。隔断红尘三万里，阆风吹上大罗天。蕊珠宫殿玉宸君，身上霞衣五色文。不用骖鸾过碧海，凤箫声里驾红云。云里骑龙访列仙，羽衣霞佩去翩跹。不知一枕邯郸梦，游遍神州几洞天。踏碎烟霞谒帝乡，空中鸾鹤自回翔。腰间带有降魔剑，一道精光烛混茫。偶别玄都玉笥班，却藏名姓到人间。须臾跳入壶中去，白日青天何处还。
游仙曲·其一
作者：徐熥
朝代：明

万里遥天片月明，玉皇开宴会蓬瀛。琼浆饮尽归玄府，鹤背瑶笙四五声。
游仙曲·其三
作者：徐熥
朝代：明

蕊珠宫殿玉宸君，身上霞衣五色文。不用骖鸾过碧海，凤箫声里驾红云。
游仙曲·其二
作者：徐熥
朝代：明

形容如鹤蜕如蝉，一夕凌虚去杳然。隔断红尘三万里，阆风吹上大罗天。
游仙曲·其五
作者：徐熥
朝代：明

踏碎烟霞谒帝乡，空中鸾鹤自回翔。腰间带有降魔剑，一道精光烛混茫。
游仙曲·其六
作者：徐熥
朝代：明

偶别玄都玉笥班，却藏名姓到人间。须臾跳入壶中去，白日青天何处还。
游仙曲·其四
作者：徐熥
朝代：明

云里骑龙访列仙，羽衣霞佩去翩跹。不知一枕邯郸梦，游遍神州几洞天。
游仙词寿陈汝大
作者：徐熥
朝代：明

半生踪迹寄烟霞，炼就丹垆九转砂。鹤背鸾笙明月夜，一声吹过碧桃花。山自苍苍海自流，难将甲子记春秋。群真岁岁称觞日，但见黄花满洞幽。年少曾窥宝笈文，青山长礼紫阳君。洞门尽日无烟火，自扫松花吸白云。琪花瑶草满松关，猿鸟声中鹤梦閒。欲识武陵溪上路，白云无数水潺湲。
游仙词寿陈汝大·其一
作者：徐熥
朝代：明

半生踪迹寄烟霞，炼就丹垆九转砂。鹤背鸾笙明月夜，一声吹过碧桃花。
游仙词寿陈汝大·其三
作者：徐熥
朝代：明

年少曾窥宝笈文，青山长礼紫阳君。洞门尽日无烟火，自扫松花吸白云。
游仙词寿陈汝大·其二
作者：徐熥
朝代：明

山自苍苍海自流，难将甲子记春秋。群真岁岁称觞日，但见黄花满洞幽。
游仙词寿陈汝大·其四
作者：徐熥
朝代：明

琪花瑶草满松关，猿鸟声中鹤梦閒。欲识武陵溪上路，白云无数水潺湲。
游圆峰阁
作者：徐熥
朝代：明

古阁枕溪滨，年代已湮没。山势何嶙峋，溪声无停歇。老树倚云根，寒泉溜山骨。我来陟孤岑，石径苍苔滑。朝餐岭上霞，夜漱波心月。处处烟景移，步步清兴发。临风开素襟，空山坐超忽。
游宗谦山人见过
作者：徐熥
朝代：明

春残花落雨濛濛，十载襟期此日同。一榻独悬青嶂里，数杯长醉白云中。已闻啸似苏门远，还羡谈如稷下雄。明发河桥应折柳，白头为客任西东。
游方广岩登绝顶二十四韵
作者：徐熥
朝代：明

方广华严地，神州一洞天。寺藏青嶂里，路绕白云边。气候晴兼雨，峰峦断复连。树枝多臃肿，萝磴自盘旋。猿啸听经石，龙生洗钵泉。水帘终古泻，钟乳半空悬。境出尘寰外，岩开混沌前。金身馀五百，世界度三千。净室邻飞瀑，沙弥种石田。空门灰几劫，削壁字何年。谷有羚羊险，山从鸟道缘。地偏堪避世，境寂可安禅。贝叶飘香界，昙花落法筵。桑门同客馔，石榻伴僧眠。已得澄心诀，浑忘俗累牵。探奇情未已，跻险兴翩然。披莽寻支径，扪萝到上巅。畏途尤巀嶪，侧足更迍邅。彳亍声俱喘，蹒跚膝在肩。耸身摩斗柄，回睇盼云烟。远水看如带，重冈小似拳。祗疑天阙近，还听谷声传。客有玄晖趣，僧如支遁贤。从兹寻觉路，长此奉金仙。
游榴花洞
作者：徐熥
朝代：明

逶逦群峰隐，纡回一径偏。空山残照里，古路断云边。入壑疑无地，穿林觉有天。鹿眠松下坞，禽噪竹间泉。芝草缘冈秀，榴花满洞然。莓苔寒细雨，桑柘隔孤烟。但见山川旧，谁知陵谷迁。人皆迷汉姓，居是避秦年。不记来时路，因？世上缘。迟回未忍去，或恐过神仙。
游榴花洞
作者：徐熥
朝代：明
体裁：五言排律

逶逦群峰隐，纡回一径偏。空山残照里，古路断云边。入壑疑无地，穿林觉有天。鹿眠松下坞，禽噪竹间泉。芝草缘冈秀，榴花满洞然。莓苔寒细雨，桑柘隔孤烟。但见山川旧，谁知陵谷迁。人皆迷汉姓，居是避秦年。不记来时路，因�世上缘。迟回未忍去，或恐过神仙。
游武夷发白龙江
作者：徐熥
朝代：明

荷衣草屩竹筇轻，路入丹山谒上清。不是离家无别恨，出门先断世间情。五云遥望赤松家，八月同乘碧汉槎。自有仙童亲接引，不须沿路问胡麻。尘世蹉跎三十春，欲将云水了閒身。清溪无数船来往，能去寻仙有几人。参驾云中白鹿车，万年宫里荐乾鱼。江头有客来相送，不唱离歌唱步虚。
游武夷发白龙江·其一
作者：徐熥
朝代：明

荷衣草屩竹筇轻，路入丹山谒上清。不是离家无别恨，出门先断世间情。
游武夷发白龙江·其三
作者：徐熥
朝代：明

尘世蹉跎三十春，欲将云水了閒身。清溪无数船来往，能去寻仙有几人。
游武夷发白龙江·其二
作者：徐熥
朝代：明

五云遥望赤松家，八月同乘碧汉槎。自有仙童亲接引，不须沿路问胡麻。
游武夷发白龙江·其四
作者：徐熥
朝代：明

参驾云中白鹿车，万年宫里荐乾鱼。江头有客来相送，不唱离歌唱步虚。
游水帘洞时久不雨飞沫稍微赋得一首
作者：徐熥
朝代：明

素练冰绡一夜收，潺湲何处见龙湫。鲛人海底馀残泪，玉女峰前上半钩。自有玄珠藏赤水，不须琼液咽重楼。一瓢欲挽银河泻，倒挂青天作瀑流。
游牛首山弘觉寺
作者：徐熥
朝代：明

前身疑老衲，所至爱禅林。肯惜跻攀力，偏宜清净心。山钟吴地秀，园布汉时金。日午僧寮寂，岩扉闭塔阴。
游虎邱寺
作者：徐熥
朝代：明

一棹过兰若，斋心礼法华。荒坟深踞虎，古木乱栖鸦。宝塔凌空迥，幽岩逗月斜。生公讲亭在，何处有袈裟。
游通谷洞
作者：徐熥
朝代：明

小径斜通谷，跻攀及晚晴。草荒寻鸟道，磴险作蛇行。暮色千峰合，春流一镜平。石间旧题刻，半是紫苔生。
游铅山观音洞
作者：徐熥
朝代：明

高秋出郭门，名区访灵鹫。径路既逶迤，林峦错如绣。怪石竞瑰琦，奇峰自辐辏。玲珑似雕镂，？砑欲争斗。倚伏形体殊，剥蚀肤理皱。中有大士岩，丹梯转深窦。窍从混沌开，屋以穹窿覆。诸厓地脉藏，一隙天光漏。巍巍逼苍旻，阴阴失清昼。澄泓嵓罅停，琮琤石齿溜。宁云蓬岛遥，应笑华阳陋。造化播神奇，此理胡能叩。低回及崦嵫，岚翠生怀袖。
游铅山观音洞
作者：徐熥
朝代：明
体裁：古风

高秋出郭门，名区访灵鹫。径路既逶迤，林峦错如绣。怪石竞瑰琦，奇峰自辐辏。玲珑似雕镂，�砑欲争斗。倚伏形体殊，剥蚀肤理皱。中有大士岩，丹梯转深窦。窍从混沌开，屋以穹窿覆。诸厓地脉藏，一隙天光漏。巍巍逼苍旻，阴阴失清昼。澄泓嵓罅停，琮琤石齿溜。宁云蓬岛遥，应笑华阳陋。造化播神奇，此理胡能叩。低回及崦嵫，岚翠生怀袖。
湖上书所见
作者：徐熥
朝代：明

二八妖姬浅淡妆，独摇兰桨水中央。湖光胜似华清水，不染人间粉黛香。
湖上晚望
作者：徐熥
朝代：明

半天夜月漏初稀，渺渺澄波浸翠微。一道香风何处起，隔溪游女采莲归。
溪夜时与惟秦兴公游武夷
作者：徐熥
朝代：明

往日游都倦，兹行心独閒。片帆投月宿，一笠戴云还。夜色沙边水，秋光烟外山。旅怀长似此，那解鬓毛斑。
溪行
作者：徐熥
朝代：明

空山收晚照，秋色满川原。砧杵谁家妇，鸡豚何处村。丛林喧怪鸟，绝壁挂孤猿。白发高堂上，遥遥正倚门。
溪行即事寄汝翔平夫
作者：徐熥
朝代：明

客路空回首，浮生未息机。愁多难得醉，梦短不成归。石势流边缺，滩声过后微。翻因旅泊处，转忆旧渔矶。
溪行晚眺
作者：徐熥
朝代：明

溪上欲黄昏，潮平浪不翻。钟声云外寺，灯影水边村。荒坂牛羊下，前林鸟雀喧。桃花最深处，莫是武陵源。
滋阳道中逢金陵秀峰和尚因讯雪浪耶溪秋园诸上人
作者：徐熥
朝代：明

如何当此地，亦得见名僧。托尽他乡钵，传来几代灯。烟霞生有果，云水迹无凭。问遍南朝寺，因师住秣陵。
漂母庙
作者：徐熥
朝代：明

淮水流无尽，荒城古庙存。何人怜国士，老妪识王孙。虽有千金报，宁酬一饭恩。平生知己意，难与世人言。
漂母祠
作者：徐熥
朝代：明

落落千金报，悠悠国士心。从今惭漂母，不敢过淮阴。
潞河别曹能始
作者：徐熥
朝代：明

悲歌燕市筑，归兴潞河船。作客有何意，还山仍种田。穷猿投散木，饥鹘倦遥天。以我空囊故，怜君损俸钱。流落谁如我，艰危况别君。渡淮三伏雨，瞻阙万重云。杀气旌旗满，哀声鼓角闻。临岐双涕泪，不独为离群。昔年同献赋，此日尚沉沦。我有恓皇泪，君怜弃置身。黄尘归路客，白发倚门亲。不尽消魂意，哀歌难重陈。久已歌黄鸟，还劳赋白驹。心雄犹短剑，目断更长途。去住总归客，行藏空腐儒。故园关百虑，何敢畏驰驱。